title: Magic Carpet Ride

text: Sen ehkä tunnetuin julkipano oli elokuvassa Star Trek – ensimmäinen yhteys, jossa se säesti ensimmäisen Maapallolla rakennetun poimualus Feenixin ensilennon starttia.


title: L. J. Tikkanen

text: Lauri Juho (L. J.) Tikkanen (15. joulukuuta 1847, Iisalmi – 15. lokakuuta 1932, Iisalmi) oli suomalainen kansakoulunopettaja ja kirjailija.


title: Ladenburg

text: Ladenburg on kaupunki Baden-Württembergin kaupungissa, lounaisessa Saksassa. Se kuuluu Karlsruhen hallintopiiriin ja Rhein-Neckar-Kreisin piirikuntaan. Kaupunki sijaitsee Neckarjoen varrella ja sillä on historiaa Rooman valtakunnan ajoilta saakka.


title: Ladenburg

text: Ladenburg sijaitsee Neckarjoen varrella 96–106 metrin korkeudella. Läheisimpiin suurkaupunkeihin lukeutuvat Heidelberg ja Mannheim. Heidelberg sijaitsee Ladenburgista kaakkoon ja Mannheim luoteiseen. Ladenburgin naapurikuntia ovat Ilvesheim, Heddesheim, Hirschberg an der Weinstraße, Schriesheim ja Dossenheim.


title: Ladenburg

text: Ladenburgin alueen ensimmäisiä asukkaita olivat keltit, jotka saapuivat alueelle satoja vuosia ennen ajanlaskun alkua. Kelttiläinen asutus kantoi nimeä "Lokudonom", jonka myöhempi roomalainen asu oli "Lopodunum". Vuonna 98 jälkeen ajanlaskun alun keisari Trajanus myönsi asutukselle kaupunginoikeudet. Ladenburg oli roomalaisen Civitas Ulpia Sueborum Nicrensiumin keskuskaupunki.


title: Ladenburg

text: Roomalainen Ladenburg koki kukoistuskautensa 200- ja 300-luvuilla, joiden ajalta on löytynyt runsaasti arkeologisia löydöksiä. Myöhäisantiikin aikana Ladenburgissa sijaitsi roomalainen rajalinnoitus. Myöhemmin kaupungista muodostui frankkilainen hovikaupunki ja Wormsin piispojen residenssi.


title: Scooby-Doo ja noidan haamu

text: Scooby-Doo ja noidan haamu ("Scooby-Doo and the Witch's Ghost") on vuonna 1999 suoraan DVD:lle julkaistu animaatioelokuva. Se oli samalla järjestyksessään toinen suoraan DVD:lle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasi Jim Stenstrum ja pääosassa ääninäyttelivät Scott Innes, Mary Kay Bergman, Frank Welker ja B. J. Ward.


title: Scooby-Doo ja noidan haamu

text: Mysteeri Oy -jengi saa kutsun kauhuromaaneja kirjoittavalta Ben Ravencroftilta kotikyläänsä Oakhaveniin. Saapuessaan kylälle he saavat kuulla, että kaupungissa kummittelee noidan haamu, joka on Ravencroftin esiaikainen sukulainen Sarah Ravencroft. Häntä vainottiin paikallisessa kylässä satoja vuosia sitten, koska ihmiset luulivat Sarahin olevan noita tämän erikoisten parannuskeinojen vuoksi. Ben kertoo mysteeripoppoolle Sarahin olleen wicca, eikä noita ja haluaisi puhdistaa Sarahin imagoa löytämällä hänen vanhan päiväkirjan.


title: Scooby-Doo ja noidan haamu

text: Tutkimuksen edetessä ryhmä tapaa goottisen tyttöbändin nimeltä Hex Girls. Fred epäilee myöhemmin bändin laulaja Thornin olevan kaikkien kummallisuuksien takana, mutta hänen epäilynsä muuttuvat, kun Velma onnistuu ratkaisemaan kylää pelottelevan noidan arvoituksen. Noita osoittautuukin Thornin isäksi, joka yhdessä kyläläisten avustuksella olikin vain julkisuustemppu, jolla pormestari yritti saada lisää turisteja kyläänsä.


title: Scooby-Doo ja noidan haamu

text: Tilanteen selvittyä Velma huomaa vihjeen avulla, missä Ben Ravencroftin etsimä päiväkirja voisi olla piilotettuna. Kirjan löytyy Scoobyn kaivaessa sen esille, jonka jälkeen kaikkien yllätykseksi Ben paljastaa valehdelleensa kaikille, sillä hänen esiäitinsä olikin todellisuudessa noita ja päiväkirja onkin loitsukirja. Hetkeä myöhemmin Ben loitsuaa Sarah Ravencroftin aaveen paikalle, joka kuitenkin pettää vapauttajansa. Sekamelskan keskellä selviää, että Thorn on ainut joka kykenee lähettämään noidan aaveen takaisin vankilaansa ollessaan yhden kuudestoistaosan verran wiccan alkuperää. Velman avustuksella Thornin lausuessa loitsun Sarahin aave imeytyy takaisin kirjaan, mutta noita vie samalla Benin mukanaan, jonka jälkeen palavan puun oksa putoaa kirjan päälle polttaen sen tuhkaksi.


title: Sami Ahlberg

text: Sami Ahlberg (s. 6. joulukuuta 1972 Tampere, Suomi) on suomalainen entinen jääkiekkoilija.


title: Sami Ahlberg

text: Ahlberg on Ilveksen kasvatti ja edusti ensimmäistä kertaa seuraa SM-liigassa kaudella 1991–1992, jolloin pelasi kahdeksan ottelua edustusjoukkueessa. Läpimurtonsa Ahlberg teki kaudella 1994–1995. Ahlberg teki kauden aikana 16 maalia . Kausi oli kuitenkin Ilvekselle vaikea, sillä joukkue jäi koko sarjan viimeiseksi ja joutui karsimaan liigapaikastaan. Ahlbergin kauden kohokohta oli ottelu Wayne Gretzkyn kokoamaa 99 All Stars -tähdistöjoukkuetta vastaan. 99 All Stars kiersi NHL:n työsulun aikana pelaamassa näytösotteluita Euroopan kaupungeissa. Ilves voitti joukkueen 4–3 jatkoajalla ja Ahlberg teki ratkaisumaalin.


title: Sami Ahlberg

text: Kaudella 1997–1998 Ilves voitti hopeaa ja Ahlberg oli merkittävässä roolissa ykköskentässä Raimo Helmisen ja Peter Larssonin rinnalla. Vielä seuraavallakin kaudella Ahlberg jatkoi tehokkaasti ykkösketjussa, mutta Ilveksen peli ei sujunut enää niin hyvin. Ahlberg sivusi kaudella 1998–1999 piste-ennätystään, tehden pisteet 20+16=36 .


title: Sami Ahlberg

text: Kaudeksi 2000–2001 Ahlberg siirtyi SaiPaan, jossa hän pelasi rikkinäisen kauden nivusrepeämän takia. Seuraavaksi kaudeksi Ahlberg siirtyi Ruotsin toisella sarjatasolla pellanneeseen Leksandiin. Leksand oli juuri keväällä tippunut pääsarjasta. Kausi päättyi nousujuhliin ja samalla päättyi myös Ahlbergin ura. Hän kärsi nivus- ja selkävaivoista, eikä hänelle tullut enää varteenotettavia sopimustarjouksia ulkomailta, joten kesällä 2002 Ahlberg päätti lopettaa uransa. SM-liigan runkosarjassa Ahlberg pelasi yhteensä 382 ottelua ja teki pisteet 101+97=198. Pudotuspeleissä Ahlberg oli kentällä 34 pelissä pistein 7+5=12.


title: Sami Ahlberg

text: Maajoukkueessa Ahlberg pelasi 18 A- ja 16 B-maaottelua .


title: Sami Ahlberg

text: Sami Ahlberg on toisen polven jääkiekkoilija, sillä hänen isänsä Sakari pelasi myös pääsarjatasolla jääkiekkoa.


title: The Very Best of Dokken

text: The Very Best of Dokken on heavy metal -yhtye Dokkenin vuonna 1999 julkaistu kokoelmalevy. Albumi sisältää suurimman osan yhtyeen singleistä. Kappaleet ovat levyllä kronologisessa järjestyksessä.


title: F.O.A.D.

text: F.O.A.D. (Fuck Off and Die) on tunnetun norjalaisen black metal -yhtyeen Darkthronen 13. studioalbumi, joka julkaistiin 1. marraskuuta 2007. Albumilla yhtye jatkoi pääosin edellisellä albumillaan, The Cult is Alivella, kehitettyä Black metalin ja Crust punkin yhdistelmää. Levy sisältää myös kappaleita, joilla klassisen metallin vaikutukset ilmenevät paljon suoremmin kuin aikaisemmilla Darkthronen julkaisuilla.


title: Linkosuo

text: Linkosuo Oy on tamperelainen leipomo- ja kahvila-alan perheyritys. Sen perustivat Aarne ja Elsa Linkosuo vuonna 1936. Linkosuo on Kangasalan toiseksi suurin yksityinen työnantaja.


title: Linkosuo

text:
Linkosuo Oy omistaa kokonaan kaksi yhtiötä: Linkosuon Leipomo Oy (toimitusjohtaja Timo Jänne) ja Linkosuon Kahvila Oy (toimitusjohtaja Kimmo Nurmi).
Yritykseen kuuluu useita kahviloita, kuten Cafe Siilinkari ja Cafe Kauppahalli.


title: When the Last Sword Is Drawn

text: Mibu gishi den ( () on vuonna 2003 ensi-iltansa saanut japanilainen samuraielokuva. Elokuvan on ohjannut vuonna 2009 Oscar-palkittu japanilainen Yōjirō Takita. Se kertoo tarinan kahdesta Shinsengumissa 1880-luvun puolivälissä Tokugawa-shōgunaattia palvelevasta samuraista, joista "Saitō Hajime" (Koichi Sato), on kyyninen, säännöistä piittaamaton tappaja ja toinen "Yoshimura Kan'ichiro" (Kiichi Nakai) ristiriitainen, toisaalta rahanahne, toisaalta syvästi periaatteen mies. Tapahtumat sijoittuvat Japanin Bakumatsu-kaudelle jolloin pitkään kestänyt shogunien hallintovalta murtui ja keisari voitti verisen valtataistelun. Elokuva sisältää paljon takautumia, jotka selvittävät päähenkilöiden käytöstä ja asenteita sekä heidän keskinäisen suhteensa kehitystä.


title: Silverstein

text:
Silverstein on post-hardcore-yhtye Burlingtonista, Kanadan Ontariosta. Yhtye perustettiin vuonna 2000. Nimensä se sai kuuluisalta lastenkirjailija Shel Silversteiniltä. Jäsenet ovat laulaja Shane Told, kitaristit Paul Marc Rousseau ja Josh Bradford, basisti Bill Hamilton sekä rumpali Paul Koehler.
Silverstein esiintyi ensimmäistä kertaa Suomessa, Helsingin Nosturissa, 2. kesäkuuta 2008.


title: Kommutoiva kaavio

text: Kommutoiva kaavio on kaavio, jossa on annettu kategorioita ja niiden välisiä morfismeja on merkitty nuolilla. Kommutoivassa kaaviossa kategoriasta toiseen kuljettaessa ei ole väliä mitä reittiä pitkin kuljetaan. Kuljettaessa kategoriasta A kategoriaan C, B:n kautta vastaa kuvausten yhdistäminen. Kommutoivia kaavioita käytetään hyvin paljon algebrassa kuvausten hajottamiseen.


title: Volger Andersson

text: Volger Andersson (19. tammikuuta 1896 - 6. lokakuuta 1969) oli ruotsalainen hiihtäjä. Andersson kilpaili 20-luvulla, ja hänen uransa suurin saavutus oli olympiapronssi Sankt Moritzin olympialaisissa 1928. Tällöin matkana oli 50 kilometriä. Anderson suoriutui kisasta ajassa 5 tuntia 5 minuuttia 46 sekuntia häviten toiseksi tulleelle maanmiehelleen Gustaf Jonssonille vain kuusitoista sekuntia.


title: Out

text: Out voi tarkoittaa:


title: Jääkiekon SM-liigakausi 1998–1999

text: Kausi 1998–1999 oli jääkiekon SM-liigan 24. kausi. Runkosarjan ja koko liigan ykkönen oli TPS. Toiseksi tuli HIFK ja kolmanneksi Hämeenlinnan Pallokerho. Runkosarjan ja pudotuspelien pistepörssin voitti HIFK:n Jan Čaloun. Sarjasta putosi KalPa ja sarjaan nousi Pelicans.


title: Jääkiekon SM-liigakausi 1998–1999

text: Jokerit sai kotiedun sarjaan, mutta Hartwall Areenalla järjestettyjen taitoluistelun MM-kisojen takia SaiPa isännöi kaksi ensimmäistä ottelua.


title: Jääkiekon SM-liigakausi 1998–1999

text:
Ennen varsinaista liigakarsintaa KalPa voitti I-divisioonan runkosarjassa kuudenneksi sijoittuneen TuTon voitoin 3-0 ja divarin kakkonen Pelicans puolestaan Sportin samoin lukemin.
Liigakarsinnassa olivat SM-liigan jumbojoukkue KalPan lisäksi mukana I-divisioonan runkosarjan kakkonen Pelicans, kolmonen Vaasan Sport ja kuudenneksi tullut TuTo. Ensimmäisellä kierroksella putosivat divarin voittaja Oulun Kärpät, neljäs Diskos ja kuudes Jokipojat.


title: Suodatin (joukko-oppi)

text: Joukon S suodatin (tai suodin) on epätyhjän perheen D osajoukko P(S) (potenssijoukko), jolle on voimassa seuraavat neljä ehtoa:


title: Suodatin (joukko-oppi)

text: Joukon S ultrasuodatin on S:n suodatin D, jos jokaisella A osajoukko S joko A kuuluu D:hen tai S\A kuuluu D:hen.


title: Wang Yifu

text: Wang Yifu (s. 4. joulukuuta 1960 Liaoning) on kiinalainen pistooliampuja ja olympiavoittaja.


title: Wang Yifu

text: Wang on saavuttanut 10 m ilmapistoolissa kaksi olympiakultaa Barcelonassa 1992 ja Ateenassa 2004 sekä kaksi olympiahopeaa Atlantassa 1996 ja Sydneyssä 2000. Hän on myös saavuttanut olympialaisissa 50 m pistoolilla olympiahopean Barcelonassa 1992 ja olympiapronssia Los Angelesissa 1984.


title: Wang Yifu

text: Saatuaan ilmapistoolin finaalissa Atlantassa 1996 viimeisellä laukauksella vain 6,5 ja jäätyään näin hopealle 0,1 pisteen erolla, Wang pyörtyi ampumaradalle. Pekingissä 2008 Wang toimi Kiinan pistooliampujien valmentajana.


title: Shōtō budō

text: Shōtō budō on eräs karaten tyylisuunta. Alkuperäinen tyyli oli nimeltään shōtōkan, josta shōtōkai-tyyli erosi 1950-luvulla. Noin parikymmentä vuotta sitten syntyi uusi tyylisuunta, shōtō budō.


title: Shōtō budō

text: Shoto Budo tunnettiin aiemmin nimellä Karate-Do Shotokai. Shotokai-karate sai alkunsa Shotokan-dojolla Japanissa. Yleisesti katsotaan, että karaten toi Japaniin Gichin Funakoshi (1868-1957). Hänen oppilaistaan Shigeru Egami (1912-1981) ja Genshin Hironishi (1913-1999) toimivat läheisessä yhteistyössä paitsi Funakoshin itsensä, myös tämän pojan Yoshitaka Funakoshin (1906-1945) kanssa. Funakoshien jälkeen erityisesti Egamista tuli Shotokain merkittävin yksittäinen kehittäjä ja pääideologi, jonka opit eivät ole vanhentuneet nykyäänkään.


title: Shōtō budō

text: Karatetyyleistä lienee Shotokan nykyään maailmalle eniten levinnyt. Sen suosio perustunee tietoiseen, tehokkaaseen markkinointiin sekä kilpailunäkökohtiin. Karkeasti määriteltynä Shotokanin ja Shotokain ero on se, että Shotokain liikkeet ovat pehmeämpiä, vähemmän töksähteleviä. Lihasvoimaa ja kovuutta ei korosteta itseisarvoina.


title: Shōtō budō

text: Tyylinä Shotokai on pyrkinyt kehittämään pehmeät, mutta "läpäisevät" tekniikat ja kehittämään harjoittelijan vartalon luonnollista tilaa, koskeepa tämä liikkumista, tekniikoita itseään tai vain ajattelutapaa. Shotokaissa ei ole kilpailua; Funakoshi itse oli aikanaan sitä vastaan, ja nykyäänkin koetaan kilpailun yksipuolistavan harjoittelua sekä tuovan mukanaan henkilökohtaisen kunnianhimon tapaisia tekijöitä, joista itse pyrimme tietoisesti pois.


title: Shōtō budō

text: Eurooppaan Shotokain toi 1960-luvulla Mitsusuke Harada (s. 1928). 1950-luvun puolivälissä Harada oli Japanissa Egamin yksityisoppilaana puolentoista vuoden ajan ja auttoi tätä kehittämään uutta, pehmeämpää, nopeampaa ja voimakkaampaa karatea tiukoissa päivittäisissä harjoituksissa. Harada vaikuttaa edelleen Englannissa, mistä käsin laji aikanaan tuli Suomeenkin. Shoto Budon kannalta näistä Haradan oppilaista merkittävin on skotlantilainen William Haggerty (s.1951). Haggerty nimesi oman tyylinsä Shoto Budoksi. Suomen Karate-Do Shotokai ry:n (SKDS) ulkopuolella harjoitellaan lisäksi karatea Shotokain nimellä muutamilla paikkakunnilla, kuten Oulussa, Turussa ja Helsingissä. Erotuksena perinteisestä karateharjoittelusta katsotaan uuden nimen kuvaavan paremmin harjoittelun nykyaikaa. Pelkästä liikkumis- ja kataharjoittelusta ollaan menty eteenpäin ja lajiin on tietoisesti tuotu huomattava määrä vaikutteita muista kamppailulajeista.


title: Shōtō budō

text: Siihen, että Haggerty vaihtoi tyylin nimen Shoto Budoksi on hänen mukaansa kaksikin syytä. Ensinnäkin nimessä on ilmeinen kytkös ja yhtäläisyys G. Funakoshiin ja tämän käyttämään nimimerkkiin "Shoto". Toinen syy on Budon laajempi käsite. Lajin nykyisellä nimellä halutaan kunnioittaa monien vuosien harjoittelun tuloksena hioutuneita ajatuksia ja näkökohtia, jotka koko organisaation mielestä ovat hyödyllisiä sekä aloittelijoille että pidempään harrastaneille ja ulottuvat meditaatiosta aina taisteluun. Käsitteenä nimi "Shoto Budo" ilmentää Haggertyn mukaan juuri laajasti käsitettävää yleistä kokonaisuutta, johon kuuluvat sekä itsepuolustus että terveyden vaaliminen jne.


title: Shōtō budō

text: Shotokai-karate ei ole koskaan ollut kilpailulaji. Sitä ei myöskään Shoto Budo varsinaisesti ole. Tähän on vaikuttanut kaksi pääasiallista syytä, joista ensimmäinen on filosofinen periaate. Funakoshista lähtien on katsottu kilpailun tuovan lajiin sellaisia piirteitä joita ei ole pidetty tavoiteltavina. Kautta vuosien on lisäksi ajateltu, että myös harjoitteluperusteilla ja -menetelmillä on taipumus muuttua mikäli aletaan harjoitella vain kilpailumenestystä silmällä pitäen.


title: Shōtō budō

text: Toisekseen tehokkaissa itsepuolustuslajeissa on periaatteessa vaikea järjestää varsinaisia ottelukilpailuja vapain säännöin. Arvosteluperusteet ja tuomarointi tuottavat usein ongelmia, ja mikäli tekniikat tehdään ottelutilanteessa tehokkaasti ja rajoittamattomasti on tuloksena hyvin helposti vaikeita loukkaantumisia.


title: Shōtō budō

text: Tästä syystä on viime aikoina pyritty kehittämään kilpailutoimintaa lajin omista lähtökohdista, mahdollisimman mielekkäissä puitteissa. Tämä tarkoittaa lajinomaisia, esimerkiksi leireillä tai seurojen sisällä järjestettäviä kilpailuja, joiden yhtenä tarkoituksena on motivoida ja monipuolistaa harjoittelua. Kyseeseen voivat tulla esimerkiksi katakilpailut tai muut vastaavat erilaiset kisat, joissa pyritään vaikkapa pienissä ryhmissä rakentamaan mahdollisimman monipuolinen tekniikkademonstraatio tai muu näytös annetuissa puitteissa tms.


title: Shōtō budō

text: Pehmeyden käsitettä ja merkitystä tutki jo Sensei Egami 1950-luvulla. Hän havaitsi, että hänen siihen asti harjoittelemansa "jäykkä" karate tekniikoineen ei tuottanut lopputulokseksi merkittävää voimaa tai tehokkuutta. Egamin viitoittamaa polkua seuraten on idea pehmeästä, virtaavasta ja läpäisevästä karatesta jalostunut nyt noin viisikymmentä vuotta. Pehmeyden idea on keskittää maksimaalinen voima siihen pisteeseen, missä sitä kulloinkin juuri sillä hetkellä tarvitaan. Tämä käsite tunnetaan japaniksi nimellä kime. Voiman käyttäminen muuhun toimintaan on turhaa. Toisaalta pehmeyttä korostava ajattelu on läheistä sukua judolle ja aikidolle, joissa molemmissa pyritään käyttämään vastustajan voimaa tämän omaksi tappioksi.


title: William Kent

text: William Kent (noin 1685 Bridlington, Yorkshire, Englanti – 12. huhtikuuta 1748) oli englantilainen arkkitehti, puutarhasuunnittelija, huonekalusuunnittelija ja taidemaalari. Hän edusti palladiolaista klassismia. Niin sanottu englantilainen puutarha on hänen kehittämänsä. Hänen maineikkaimpia suunnittelutöitä arkkitehtuurin alalla ovat "Holkham Hall" ja "The Horse Guards".


title: Martha Raye

text: Margy Reed, taiteilijanimeltään Martha Raye (27. elokuuta 1916 – 19. lokakuuta 1994) oli yhdysvaltalainen näyttelijä. Hän syntyi montanalaisessa sairaalassa Butten kaupungissa Peter Reedin ja Maybelle Hooperin tyttärenä.


title: Martha Raye

text: Raye oli jo lapsuudessaan suosittu viihdetaiteilija. Hän esiintyi pitkän uransa aikana muiden muassa elokuvissa "Waikiki Wedding" (1937) ja "Maailman ihanin tyttö" (1962).


title: Martha Raye

text: Rayella on kaksi tähteä Hollywood Walk of Famella, ja hänelle myönnettiin Presidential Medal of Freedom vuonna 1993. Hän voitti lisäksi Jean Hersholtin humanitaarisen palkinnon vuonna 1969 ja Screen Actors Guildin palkinnon elämäntyöstä 1974.


title: Martha Raye

text: Raye oli useaan otteeseen naimisissa. Kärsittyään Alzheimerista ja erinäisistä muista vanhuuden sairauksista hän kuoli keuhkokuumeeseen Los Angelesissa, Kaliforniassa 78-vuotiaana.


title: Giuseppe Ciarrapico

text: Giuseppe Ciarrapico (1934 Rooma) on italialainen urheilujohtaja ja poliitikko. Hän on kertonut avoimesti olevansa fasisti, minkä vuoksi Silvio Berlusconi sai runsaasti kritiikkiä annettuaan Ciarrapicolle luvan ryhtyä ehdokkaaksi johtamassaan puolueessa vuonna 2008. Ciarrapico oli ehdolla Lazion alueella. Hän on toiminut aiemmin AS Roman puheenjohtajana ja julkaissut paikallissanomalehteä.


title: Giuseppe Ciarrapico

text: Ciarrapico on pyrkinyt puolustamaan itseään toteamalla olevansa kulttuurinen – ei poliittinen – fasisti.


title: Crytek

text:
Crytek GmbH on vuonna 1999 perustettu tietokone- ja videopelien kehittämiseen erikoistunut yritys eli pelitalo. Yhtiön perustivat saksanturkkilaiset veljekset Cevat, Avni ja Faruk Yerli. Crytekin pääkonttori sijaitsee Frankfurtissa ja yhtiön kaksi muuta studiota ovat Kiovassa ja Budapestissa.
Crytek on tunnettu kyvystä saada aikaan näyttäviä grafiikoita.


title: Crytek

text: Crytek tunnetaan parhaiten peleistään Far Cry ja Crysis sekä CryEngine-pelimoottorista, joka on heidän itsensä kehittämä. Crytekin julkaisemia pelejä ovat mm. Far Cry (2004), Crysis (2007) ja Crysis Warhead (2008). Tuorein Crytekin peleistä on Crysis 3, joka julkaistiin Suomessa 21. helmikuuta 2013. Crytek myi oikeudet Far Cry 2 -pelistä (2008) Ubisoftille.


title: Crytek

text: Crytekin Kiovan studio kehitti Mail.ru Groupin My.com -brändille ilmaiseksi pelattavan Warface-pelin ja ylläpitää sitä edelleen.


title: Crytek

text: THQ:n mentyä konkurssiin Crytek osti Homefront-pelin oikeudet itselleen.


title: Crytek

text:
Vuonna 2014 kerrottiin Crytekin talousvaikeuksista. Xbox Onelle kehitetty yksinoikeuspeli Ryse: Son of Rome oli yhtiölle katastrofi ja palkat jäivät maksamatta kuukausien ajaksi.
Homefront-pelin jatko-osaa kehittänyt Crytek UK -studio (aiemmin Free Radical Design, nyt Dambuster Studios) ja pelin oikeudet myytiin Koch Medialle ja Deep Silver -julkaisijalle.


title: Crytek

text: Maaliskuussa 2017 Crytek ilmoitti Bulgarian Sofiassa sijaitsevan studionsa "Crytek Black Sea" myynnistä Segalle ja sen omistamalle Creative Assemblylle.


title: Crytek

text: Crytek:llä on CryEngine-pelimoottori lisensoitavaksi pelikehittäjille.


title: Jean Hersholt

text: Jean Hersholt (12. heinäkuuta 1886 – 2. kesäkuuta 1956) oli näyttelijä. Hän syntyi Kööpenhaminassa, Tanskassa, mutta muutti vuonna 1913 Yhdysvaltoihin.


title: Jean Hersholt

text: Hersholt voitti kaksi kunnia-Oscaria vuosina 1940 ja 1950. Vuoden 1955 Golden Globe -tilaisuudessa hänet palkittiin Cecil B. DeMille -palkinnolla elämäntyöstä. Hän näytteli muun muassa Erich von Stroheimin elokuvassa "Ahneus" (1924).


title: Jean Hersholt

text: Hersholt toimi Yhdysvaltain elokuva-akatemian puheenjohtajana vuosina 1945–1949. Jean Hersholtin humanitaarinen palkinto perustettiin näyttelijän kuoltua syöpään Hollywoodissa, Kaliforniassa 69 vuoden ikäisenä. Hänellä on kaksi tähteä Hollywood Walk of Famella.


title: Jean Hersholt

text: Hersholt on haudattu Glendalen Forest Lawn Memorial Parkiin.


title: Tervemenoa Tuonelaan!

text: Tervemenoa Tuonelaan! on suomalaisen Heavy Metal Perseen ensimmäinen EP.


title: Diva (lehti)

text: Diva on brittiläinen lesbojulkaisu. Se alkoi ilmestyä vuonna 1994, ja sen julkaisija on Millivres Prowler Group Ltd., jonka julkaisuihin kuuluu myös Gay Times. Lehden päätoimittaja on Jane Czyzselska, joka sai nimityksen vuonna 2004.


title: Diva (lehti)

text: Lehti sisältää useita artikkeleita lesboille ja biseksuaaleille. Lehti ilmestyy kerran kuussa.


title: Erich von Stroheim

text: Erich von Stroheim (22. syyskuuta 1885 – 12. toukokuuta 1957) oli itävaltalainen elokuvaohjaaja ja näyttelijä. Hän syntyi Wienissä juutalaisille vanhemmille.


title: Erich von Stroheim

text: Stroheimin töiden joukossa ovat "Ahneus" (1924) ja "Häämarssi" (1928). Paitsi Hollywoodissa, hän työskenteli myös Ranskassa ja saikin Kunnialegioonan arvon hieman ennen kuolemaansa 71-vuotiaana.


title: Erich von Stroheim

text: Stroheim oli ehdolla parhaan miessivuosan Oscar-palkinnon saajaksi roolistaan elokuvassa "Auringonlaskun katu" (1950). Hänellä on tähti Hollywood Walk of Famella.


title: ZaSu Pitts

text: ZaSu Pitts (3. tammikuuta 1894 – 7. kesäkuuta 1963) oli yhdysvaltalainen näyttelijä. Hän esiintyi muiden muassa elokuvissa "The Little Princess" (1917), "Ahneus" (1924) ja "Häämarssi" (1928).


title: ZaSu Pitts

text: Kansasissa syntynyt Pitts esiintyi vielä myöhemmälläkin iällään elokuvissa, joiden joukossa on "Kaikki alkoi saippuasta" (1963). Näyttelijällä on tähti Hollywood Walk of Famella.


title: Gibson Gowland

text: Gibson Gowland (4. tammikuuta 1877 – 9. syyskuuta 1951) oli brittiläissyntyinen näyttelijä. Hän sai tärkeimmän roolinsa Erich von Stroheimin mykkäelokuvasta "Ahneus" (1924). Vaikka hän loi uransa Yhdysvalloissa, hän ennätti palata Britanniaan ennen kuolemaansa 74-vuotiaana.


title: Gibson Gowland

text: Gowlandin näyttelijä-/valokuvaajapoika Peter syntyi vuonna 1916.


title: Peter Gowland

text: Peter Gowland (3. huhtikuuta 1916 – 17. maaliskuuta 2010) oli Yhdysvalloissa syntynyt ja työskennellyt valokuvaaja. Hän saavutti huomattavaa mainetta varsinkin glamourkuvillaan.


title: Peter Gowland

text: Gowlandin isä oli maineikas brittiläinen näyttelijä Gibson Gowland, joka esiintyi muun muassa Erich von Stroheimin "Ahneudessa" (1924). Myös Gowlandin äiti Sylvia Andrew oli pienten roolien näyttelijä. Peter Gowlandilla itselläänkin oli toistakymmentä elokuvaroolia, lähes kaikki nimettömänä, muun muassa Citizen Kanessa, mutta tärkeimmän elämäntyönsä hän teki valokuvaajana.


title: Peter Gowland

text: Gowland kehitti Gowlandflex-muotokuvakameran, jossa käytetään 4×5 tuuman filmiä. Sitä on käyttänyt muun muassa Annie Leibovitz.


title: Peter Gowland

text: Gowland avioitui 1941 Alice Adamsin kanssa.


title: Matthew Betz

text: Matthew Betz (13. syyskuuta 1881 – 26. tammikuuta 1938) oli yhdysvaltalainen näyttelijä. Hän syntyi St. Louisissa, Missourissa, ja kuoli Kaliforniassa 56-vuotiaana.


title: Matthew Betz

text: Betz esiintyi muun muassa Erich von Stroheimin elokuvassa "Häämarssi" (1928).


title: Charles Lamont

text: Charles Lamont (5. toukokuuta 1895 – 12. syyskuuta 1993) oli yhdysvaltalainen elokuvaohjaaja. Hänen laajaan tuotantoonsa kuuluvat muiden muassa "Sisukkaat salapoliisit suksilla" (1943) ja useat Abbott ja Costello -elokuvat.


title: Charles Lamont

text: Pietarissa syntynyt Lamont kuoli 98 vuoden ikäisenä keuhkokuumeeseen Kaliforniassa.


title: BMW Sauber F1.06

text: BMW Sauber F1.06 oli saksalaisen Willy Rampfin suunnittelema Formula 1 -auto, jota BMW Sauber käytti kaudella 2006. Autoa ajoivat saksalainen Nick Heidfeld ja kanadalainen Jacques Villeneuve, joka korvattiin Unkarin GP:stä lähtien puolalaisella Robert Kubicalla. Auto käytti Michelinin renkaita ja Petronasin polttoainetta. Auto painoi 600 kg kuljettajan ja nesteiden kanssa. Autossa oli Magneti Marellin elektroniikka ja Brembon ja Carbonen yhteistyössä valmistamat jarrut.


title: BMW Sauber F1.06

text: Autolla saavutettiin ensimmäiset MM-pisteet kauden toisesta kilpailusta, Malesian GP:stä, jossa Villeneuve ajoi autolla seitsemänneksi. Seuraavassa kilpailussa, Australian GP:ssä, molemmat kuljettajat ylsivät pisteille Heidfeldin ajaessa autolla neljänneksi ja Villeneuven kuudenneksi. Pisteettömän kilpailun jälkeen Villeneuve pääsi pisteille, kun hän oli Euroopan GP:n kahdeksas. Heidfeld ajoi puolestaan kahdeksanneksi Espanjan GP:ssä. Monacon GP:ssä Heidfeld oli seitsemäs. Hän uusi sijoituksensa Britannian ja Kanadan GP:ssä, joista ensimmäisessä Villeneuve ylsi kahdeksanneksi. Pisteettömän kilpailun jälkeen Ranskan GP:ssä Heidfeld ylsi pisteille ollen tällä kertaa kahdeksas. Seuraavana ajetun Saksan GP:n jälkeen Villeneuven kerrottiin loukkaantuneen ja hänet korvattiin Kubicalla. Autolla saavutettiin talin ensimmäinen palkintosijoitus sateisessa Unkarin GP:ssä, jossa Heidfeld sijoittui kolmanneksi. Kisassa autolla debytoi Kubica ja hän sijoittui seitsemänneksi, mutta hylättiin myöhemmin alipainoisen auton vuoksi. Autolla saavutettiin toinen palkintosija Italian GP:ssä Kubican ajettua kolmanneksi. Samassa kilpailussa Heidfeld ajoi autolla kahdeksanneksi. Heidfeld ylsi vielä pisteille Kiinan ja Japanin GP:ssä, joista ensimmäisenä mainitussa hän oli seitsemäs ja jälkimmäisessä kahdeksas. Kauden viimeisestä kilpailusta, Brasilian GP:stä, autolla ei saavutettu pisteitä, kun Heidfeld keskeytti ja Kubica ajoi yhdeksänneksi.


title: BMW Sauber F1.06

text: Autolla saavutettiin BMW Sauberin ensimmäiset palkintosijat ja 36 pistettä. Sillä yllettiin viidennelle sijalle valmistajien MM-sarjassa.


title: BMW Sauber F1.06

text: Palkintosijat


title: Ludo Peeters

text: Ludo Peeters (s. 9. elokuuta 1953) on belgialainen maantiepyöräilijä. Hän voitti Ranskan ympäriajossa kolme etappia vuosina 1980, 1982 ja 1986.


title: Ludo Peeters

text: Peeters voitti muun muassa Pariisi-Brysselin 1977 ja 1979, Züri-Metzgeten 1985 sekä Pariisi-Toursin 1983 ja 1985.


title: Kojak

text: Kojak on yhdysvaltalainen televisiosarja poliiseista, jota tehtiin 118 osaa vuosina 1973–1978 ja 7 tv-elokuvaa 1985-1991. Pääosassa kaljuna rikosetsivä Theo Kojakina oli Telly Savalas. Sarja sijoittui New Yorkiin. Sarjan alussa Kojak poltti ketjussa, mutta myöhemmin hän lopetti tupakoinnin ja alkoi sen sijaan imeskellä tikkukaramellejä joista tuli sarjan tunnus. Savalas palkittiin Emmy-palkinnolla.


title: Kojak

text: Kojak-sarjaa tehtiin uudelleen vuonna 2005, jolloin pääosaa esitti Ving Rhames.


title: RoboCop 3

text: RoboCop 3 on vuoden 1993 science fiction -toimintaelokuva, jonka ohjasi Fred Dekker ja käsikirjoitti Frank Miller. Se on RoboCop-sarjan kolmas elokuva ja nimikkoroolissa näytteli Peter Wellerin sijaan Robert John Burke. Weller kieltäytyi roolista, koska oli jo aloittanut elokuvan Alaston lounas kuvaukset, ja hänestä RoboCopin esittäminen oli fyysisesti liian rankkaa. Elokuva sai muun muassa Saturn-ehdokkuuden parhaasta tieteiselokuvasta ja parhaasta naissivuosasta.


title: RoboCop 3

text:
Detroitia hallitseva suuryritys OCP on aloittanut asukkaiden pakkohäädöt, jotta yhtiö voisi rakentaa oman kaupunkinsa Delta Cityn Detroitin paikalle. OCP:n toimitusjohtajan huolen aiheena on OCP:n pian lähestyvä konkurssi ja OCP:n erikoisjoukkojen johtajan Paul MacDaggettin murheena kapinalliset, jotka vastustavat pakkohäätöä. Hän saa apua japanilaiselta Kanemitsu -yhtiöltä, joka tuo mukanaan Yhdysvaltoihin ninjarobotteja päästäkseen eroon kapinallisista. RoboCop asettuu kapinallisen puolelle ja ryhtyy sotimaan McDaggettiä, sekä hänen joukkojaan vastaan.
Elokuvan 22 miljoonan dollarin budjettiin nähden lipputulot jäivät hyvin alhaisiksi, sen tuottaessa ainoastaan yli puolet vähemmän, eikä "RoboCop 3" saanut erityisemmin kiitosta kriitikoiltakaan. Washington Postissa Richard Harrington arvosteli elokuvaa sanomalla sen olevan "hädin tuskin mukaansatempaava ja enimmillään suoranaisen hölmö, ja lavastukset sekä tehosteet paljastavat sen supistetun budjetin." Chicago Sun Timesissa kriitikko Roger Ebert antoi elokuvalle 1½ tähteä kiistämällä hahmon pitkäikäisyyttä ja vertaamalla sarjaa Detroitin autotehtaan liukuhihnatuotantoon, minkä suhteen Ebert sanoikin: "Miksi he itsepintaisesti jatkavat tällaisen pinnoittamista? Koska luulen "RoboCopin" olevan vain brandinimi, ja tämä on tämänvuotinen malli. Se on vanha perinne Detroitissa ottaa vanha tyyli ja lätkäistä siihen tuoretta kromipintaa."


title: M/S Fjärdvägen

text: M/S Fjärdvägen () on ahvenanmaalaisen Rederi Ab Lillgaardin omistama ro-ro-rahtialus. Alus on rakennettu vuonna 1972 Ankerløkken Verft A/S -nimisellä telakalla, Florøssa, Norjassa. Aluksen jääluokitus on 1A eli se pystyy useimmissa jääolosuhteissa kulkemaan yksin. "Fjärdvägen" on rekisteröity Suomen lipun alle ja sen kotisatama on Maarianhamina.


title: M/S Fjärdvägen

text: Fjärdvägenin sisaraluksia ovat M/S Umm al Anber, M/S Forest Atlantic ja M/S Ontosenoi -I BSB-II.


title: M/S Fjärdvägen

text: Syyskuussa 1972 vastavalmistunut alus luovutettiin saksalaisen Alander Frachtsciff GmbH:n omistukseen. Aluksen nimi oli tuolloin "Anu". Tämän jälkeen helsinkiläinen Avomeri Line Oy aloitti liikennöinnin aluksella reitillä Helsinki–Helsingborg–Århus. 2. toukokuuta–12. kesäkuuta 1973 väliseksi ajaksi alus aikarahdattiin brittiläis-hollantilaisen North Sea Ferries Rozenburgin liikenteeseen välille Hull–Rotterdam nimellä "Norcliff". 13. kesäkuuta rahtaus päättyi ja alus sai jälleen nimen "Anu". Vuoteen 1979 saakka Anu teki joitain rahtausmatkoja. Vuodesta 1979 vuoteen 1980 välisen ajan Anu oli aikarahdattuna Tor Linen Göteborgin ja Imminghamin väliseen liikenteeseen. Kesäkuussa 1980 Sarkin saarella, Britanniassa toimiva Tejo Leasing Ltd osti aluksen ja aikarahtasi sen British Railwaysin Rosslaren ja Fishguardin väliseen liikenteeseen. Syyskuussa jerseyläinen Javelin Shipping Co Ltd osti aluksen ja antoi sille nimen "Lune Bridge". Lokakuusta joulukuun puoleenväliin 1980 alus oli aikarahdattuna Sealink U.K. Ltd:n (British Railways) liikenteeseen linjalle Heysham–Belfast.


title: M/S Fjärdvägen

text: 18. joulukuuta 1980 alus sai nimen "Lady Catherin", jonka jälkeen aikarahdattiin B&I Linen Dublinin ja Holyheadin väliseen liikenteeseen. Rahtaus päättyi elokuussa 1981, jonka jälkeen alus aikarahdattiin kanadalaisen Lakespan Marine Inc:n Oshawan ja Oswegan väliseen liikenteeseen nimellä "Lakespan Ontario". Helmikuussa rahtaus päättyi ja alus kutsuttiin Royal Fleet Auxiliaryn (Britannian puolustusministeriö) tavaran- ja joukkojenkuljetusalukseksi Falklandin sodan ajaksi. Alus sai myös uuden nimen: "Sir Lamorak" (L3532).


title: M/S Fjärdvägen

text: Tammikuussa 1985 alus myytiin mansaarelaiselle Cenargo Navigation Ltd:lle. Uusi omistaja antoi alukselle nimen "Merchant Trader". Vuonna 1987 alus myytiin ensin Scout Shipping Co Ltd:lle, joka rekisteröi sen "Mols Trader" -nimisenä Bahaman lipun alle. Kotisatamaksi tuli Nassau. Myöhemmin samana vuonna alus rekisteröitiin Bahamadifko LXII:n omistukseen nimellä "Mads Mols". Lippuvaltiona säilyi edelleen Bahama. Elokuussa 1987 Mads Mols aikarahdattiin tanskalaisen Mols Linienin liikenteeseen välille Ebeltoft–Sjællands Odde. Vuodesta 1989 vuoteen 1992 alus oli aikarahdattuna englantilaisen Mainland Market Deliveriesin Portsmouthin ja Kanaalisaarten väliseen liikenteeseen nimellä "Pride of Portsmouth". Vuonna 1992 Pride of Portsmouth aikarahdattiin Commodore Ship Managementille. Samana vuonna alus aikarahdattiin Commodore Ferriesin Guernseyn ja Jerseyn väliseen liikenteeseen nimellä "Norman Commodore".


title: M/S Fjärdvägen

text: 25. maaliskuuta 1994 Norman Commodore myytiin Clare Business Ltd:n omistukseen. Uuden omistajan alaisuudessa alus jatkoi yhä reitillä Guernsey–Jersey. 18. joulukuuta 1995 ahvenanmaalainen Rederi Ab Lillgaard osti aluksen ja rekisteröi sen Suomen lipun alle nimellä "Fjärdvägen". Kotisatamaksi tuli Maarianhamina. Omistajanvaihdoksen jälkeen alus aloitti liikennöinnin Naantalin sataman ja Långnäsin välillä. Rederi Ab Lillgaard liikennöi reittiä päivittäin lauantaita lukuun ottamatta.


title: Turning a blind eye

text: Turning a blind eye () on englannin kielen lentävä lause. Sillä tarkoitetaan ylemmältä taholta tulleiden ohjeiden tai muiden epämiellyttävien tosiasioiden tahallista huomiotta jättämistä.


title: Turning a blind eye

text: Lauseen sanotaan olevan peräisin Englannin laivaston amiraali Horatio Nelsonilta. Hän oli Kööpenhaminan taistelun aikana vuonna 1801 vara-amiraali, ja brittilaivasto oli täpärässä tilanteessa. Laivastoa komentanut, kokematon ja varovainen amiraali Hyde Parker päätti vetäytyä ja antoi nostaa mastoon vetäytymissignaalin.


title: Turning a blind eye

text: Nelson ei totellut sitä, koska näki, että tilanteessa oli kuitenkin mahdollisuus selvitä voittajana. Nelsonin toinen silmä oli sokeutunut aiemmissa taisteluissa. Kun hänen upseerinsa huomauttivat lippulaivalta annetusta vetäytymiskäskystä, Nelson nosti kaukoputken sokealle silmälleen ja vastasi:


title: Turning a blind eye

text: – ja jatkoi taistelua voittoon asti. Tästä alkoikin hänen huikea, joskin lopulta lyhyeksi jäänyt nousunsa.


title: Turning a blind eye

text: Tarinan totuutta ei pystytä varmistamaan. Nelsonin omavaltaisuus taistelussa on kuitenkin todistettu asia, joten yhtä kaikki sanonta sokealla silmällä katsomisesta muodostui lentäväksi lauseeksi.


title: William Desmond Taylor

text: William Desmond Taylor (26. huhtikuuta 1872 – 1. helmikuuta 1922) oli irlantilaissyntyinen, vuodesta 1890 Yhdysvalloissa asunut elokuvaohjaaja ja näyttelijä. Hänen töidensä joukossa on "Up the Road with Sallie" (1918).


title: William Desmond Taylor

text: Parhaiten Taylor kuitenkin muistetaan hänen kuolemastaan; hänet ammuttiin. Epäiltyjä nimettiin useita, mutta henkirikos jäi lopulta selvittämättä. Vuonna 1999 tuotiin julkisuuteen tieto, jonka mukaan näyttelijä Ella Margaret Gibson (1894–1964) olisi kuolinvuoteellaan tunnustanut teon. Mahdollisesta motiivista ei kuitenkaan ole tietoa.


title: Mabel Normand

text: Mabel Ethelreid Normand (9. marraskuuta 1893 – 23. helmikuuta 1930) oli yhdysvaltalainen näyttelijä. Hän esiintyi useissa elokuvissa yhdessä Charlie Chaplinin kanssa.


title: Mabel Normand

text: Staten Islandilla syntynyt Normand oli hyvin aktiivinen 1910-luvun vuosina ja jatkoi uraansa 1920-luvulle, vaikka sitä alkoivat varjostaa skandaalit; hän muun muassa joutui yhdeksi epäillyistä ohjaaja William Desmond Taylorin murhasta 1922.


title: Mabel Normand

text: Normand oli viimeisinä vuosinaan naimisissa näyttelijä Lew Codyn kanssa. Hänen terveytensä alkoi kuitenkin nopeasti rapistua, ja kuoleman aiheutti tuberkuloosi näyttelijän ollessa vasta 36 vuoden ikäinen. Hänellä on tähti Hollywood Walk of Famella.


title: Tom Nordlie

text: Tom Nordlie (s. 2. maaliskuuta 1962) on norjalainen jalkapallovalmentaja. Toukokuusta 2016 lähtien hän on toiminut Skeidin päävalmentajana.


title: Tom Nordlie

text: Nordlie aloitti valmennusuransa 1988 naisjoukkue Skedsmo FK:n päävalmentajana. Sen jälkeen hän toimi useiden pienten norjalaisseurojen valmentajana. 1998 hän johdatti Odd Grenlandin Adeccoligaenin voittoon ja seuraavalla kaudella Tippeligaenissa hienosti seitsemänneksi.


title: Tom Nordlie

text: Oddissa saavuttamansa menestyksen jälkeen Nordlie nousi Vålerenga IF:n päävalmentajaksi kaudeksi 2000. Kaikki meni kuitenkin pahemman kerran pieleen oslolaisten pudottua Tippeligaenista kauden päätteeksi. Vålerengasta saamiensa potkujen jälkeen Nordlie toimi TV2:den kommentaattorina kunnes palasi valmentajaksi kaudeksi 2002 Sandefjordin joukkueeseen.


title: Tom Nordlie

text: Nordlien johdolla Sandefjord oli nousukarsinnoissa sekä 2002 että 2003, muttei onnistunut kummallakaan kaudella voittamaan ratkaisevia otteluita. Kaudeksi 2004 hän siirtyi IK Startin peräsimeen. Debyyttikausi Startissa toi heti Adeccoligaenin voiton ja korkeasuhdanne jatkui myös kaudella 2005 Tippeligaenissa. Kaikkien yllätykseksi Nordlien luotsaama IK Start taisteli mestaruudesta häviten lopulta vain maalieron turvin Vålerengalle. Nordlie palkittiin vuoden 2005 parhaana Tippeligaen-valmentajana.


title: Tom Nordlie

text: Kausi 2006 ei kuitenkaan alkanut edelliskauden tavoin vaan Start vajosi sarjan hännille. Nordlie saikin potkut seurasta heinäkuussa. Syynä on pidetty kehnohkon menestyksen vuoksi myös Nordlien ja pelaajien välisiä erimielisyyksiä.


title: Tom Nordlie

text: Syyskuussa 2006 Nordlie siirtyi kauden loppuun Viking FK:n päävalmentajaksi seuraten tehtävässä erotettua Tom Prahlia. Nordlien johdolla sarjan hännille juuttunut stavangerilaisseura onnistui säilyttämään sarjapaikkansa. Marraskuussa 2006 Nordlie jätti Vikingin ja siirtyi Lillestrøm SK:n päävalmentajaksi.


title: Tom Nordlie

text: Kaudella 2007 Nordlie johdatti Lillestrømin Tippeligaenissa neljänneksi. Norjan cupissa joukkue nappasi voiton kaatamalla finaalissa FK Haugesundin 2–0. Kausi 2008 alkoi kuitenkin katastrofaalisesti ja LSK:n kerättyä vain kuusi pistettä kahdeksasta ottelusta Nordlie jätti tehtävänsä huhtikuun lopulla 2008.


title: Tom Nordlie

text: Nordlie palasi valmennustehtäviin, kun Adeccoligaenin hännille juuttunut Kongsvinger IL palkkasi hänet uudeksi päävalmentajakseen. Nordlie jätti seuran elokuussa 2009 ja allekirjoitti kaksivuotisen sopimuksen Fredrikstad FK:n kanssa. Pesti jäi kuitenkin lyhyeksi ja mnenestys surkeaksi, sillä Nordlie ei kyennyt pitämään Fredrikstadia pääsarjassa, vaan seura putosi yllättäen Adecco-liigaan. Nordlie joutui jättämään tehtävänsä tammikuussa 2010.


title: Tom Nordlie

text: Syyskuun alussa 2011 Nordlie palasi Kongsvingerin valmentajaksi. Hänen johdollaan KIL sijoittui 1. divisioonass seitsemänneksi ja Nordlie jatkoi kauden jälkeen päävalmentajana. Kausi 2012 ei sujunut suunnitelmien mukaan ja KIL jäi kauas kärjestä ollen lopulta sarjassa yhdeksäs. Kauden jälkeen Nordlie jätti seuran.


title: Tom Nordlie

text: Heinäkuun loppupuolella 2014 Nordliesta tuli Tippeligaenissa häntäpäähän pudonneen Sandnes Ulfin päävalmentaja. Nordlie ei onnistunut pelastamaan seuraa putoamiselta 1. divisioonaan ja hän jätti seuran kauden jälkeen.


title: Tom Nordlie

text: Kaudella 2015 Nordlie toimi norjalaisen naisjalkapallojoukkue Avaldsnesin päävalmentajana. Hän sai potkut lokakuussa 2015, vaikka joukkue oli Norjan liigassa toisena ja oli edennyt Nordlien johdolla cupin loppuotteluun. Toukokuussa 2016 Nordlien valmennusura jatkui Norjan 2. divisioonassa Skeidin päävalmentajana.


title: NonStop

text: NonStop oli suomalainen kolmihenkinen dancepoppia soittanut yhtye. Yhtye oli aktiivisimmillaan vuonna 2000 suurimman dance-buumin jo mentyä ohi. EMI:ltä levytyssopimuksen saanut ja Timo Löyvän tuotannossa levyttänyt yhtye esitti ensimmäiset keikkansa Hartwall Areenalla Disco- ja Showtanssin MM-kisoissa ja Helsingin Olympiastadionilla Young Aid -konsertissa. Yhtyeen ensimmäinen single "Haluun saalistaa", ei saavuttanut radiosoittoa, mutta sitä kesäkuussa 2000 seurannut "En voi sua unohtaa" sai soittoaikaa mm. Radio NRJ:llä. Kesällä 2000 NonStop keikkaili Rantarockissa, Himosfestivalissa ja Mukkulan juhannuksessa.


title: NonStop

text: NonStop julkaisi ainoaksi jääneensä albuminsa, "Pop-direktiivi", 4. syyskuuta 2000. "Pop-direktiivi" käväisi Suomen albumilistalla ja siitä julkaistiin vielä kolmas single "Enkeli ei".


title: NonStop

text: Hanna ja Pete ovat myöhemmin vaikuttaneet myös yhtyeessä nimeltä Lost Foundation. Pete ja Juha tekivät lisäksi dj-keikkoja. Petri Koskimäki on tehnyt myös remiksauksia nimellä Twister (mm. Tiktakin "Jää"). Nykyään Petellä on studioalan yritys Dramatic Sound.


title: Laura La Varnie

text: Laura La Varnie (2. maaliskuuta 1853 – 18. syyskuuta 1939) oli yhdysvaltalainen näyttelijä. Hän syntyi Jefferson Cityssä, Missourissa, ja kuoli 86-vuotiaana Los Angelesissa, Kaliforniassa.


title: Laura La Varnie

text: La Varnie esiintyi muun muassa elokuvassa "Mickey" (1918).


title: Hikaru Sulu

text: Hikaru Sulu on kuvitteellinen henkilö "Star Trek" -universumissa. Sulu on avaruuslentäjä, arvoltaan luutnantti ja U.S.S. Enterprisen pääohjaaja. Hän on aasialainen.


title: Hikaru Sulu

text: Sulu on tarkka ja huolellinen lentäjä, jota muu miehistö ja päällystö pitää arvossa. Hän on miekkojen ja käsiaseiden keräilijä ja niiden jonkin tason asiantuntija. Tämä hänen harrastuksensa tulee erityisesti esiin jaksoissa "Naked time" ja "Shore leave".


title: Hikaru Sulu

text: Sulua esittää amerikanjapanilainen näyttelijä George Takei.


title: Hikaru Sulu

text: Sulun hahmo luotiin, koska sarjan keksijä Gene Roddenberry piti japanilaisia erityisessä arvossa; näin hän asian ainakin selitti haastattelussa, joka tehtiin TNG-sarjan esittelynä ja jonka yhteydessä nähtiin ensi kerran julkisesti alkuperäinen pilotti "The Cage" ja jonka varsinaisena juontajana toimi TNG-sarjan Enterprisen kapteeni Patrick Stewart.


title: Hikaru Sulu

text: Sulun tytär vilahtaa aliluutnantin arvoisena ohjaajana elokuvassa "Star Trek – sukupolvet".


title: Hikaru Sulu

text: Sulu itse nähdään viimeksi vanhan sarjan viimeisessä elokuvassa kommodorin arvoisena laivanpäällikkönä.


title: Zelda Rubinstein

text: Zelda Rubinstein (28. toukokuuta 1933 – 27. tammikuuta 2010) oli yhdysvaltalainen näyttelijä. Hänet muistetaan varsinkin Tangina Barronsin roolista elokuvassa "Poltergeist" (1982) ja sen vuosina 1986 ja 1988 ilmestyneissä jatko-osissa.


title: Zelda Rubinstein

text: Rubinstein on esiintynyt muissakin elokuvissa ja televisiosarjoissa (muun muassa "Rooman sheriffi"), myös ääninäyttelijänä. Hän syntyi Pittsburghissa, Pennsylvaniassa, ja opiskeli Kalifornian ja Pittsburghin yliopistoissa.


title: Zelda Rubinstein

text: Rubinstein kärsi lapsuudessaan kasvuhormonin puutteesta jääden lyhyeksi, vain 130 cm:n pituiseksi. Hän toimi aktiivisesti lyhytkasvuisten ihmisten asian puolestapuhujana ja oli 1980-luvulla mukana kansalaistietokampanjassa AIDSin leviämisen estämiseksi Yhdysvaltain länsirannikolla.


title: Carlos Barredo

text: Carlos Barredo Llamazales (s. 5. kesäkuuta 1981 Oviedo) on espanjalainen maantiepyöräilijä. Hän kilpaili Liberty Seguros / Astana -joukkueessa 2004–2006, Quick Stepissä 2007–2010 ja Rabobank-tallissa 2011–2012. Hän voitti vuoden 2009 Clásica de San Sebastián -kilpailun kukistettuaan loppukirissä irtiottokumppaninsa Roman Kreuzigerin.


title: Carlos Barredo

text: Barredo lopetti uransa vuonna 2012 kun häntä epäiltiin dopingin käytöstä. Myöhemmin hän sai kahden vuoden kilpailukiellon biologisen dopingpassin perusteella ja kaikki hänen tuloksensa aikavälillä 26.10.2007–24.9.2011 hylättiin.


title: Willy Rampf

text: Willy Rampf (s. 20. kesäkuuta 1953 Fraunberg, Baijeri, Saksa) on Volkswagen Motorsportin tekninen johtaja ja Formula 1 -talli BMW Sauberin entinen tekninen johtaja.


title: Willy Rampf

text: Hän aloitti Sauberin työntekijänä. Rampf houkuteltiin uuden tallin insinööriksi Etelä-Afrikan GP:hen ja puoli vuotta myöhemmin hän allekirjoitti sopimuksen Sauberin kanssa. Rampf työskenteli Sauberin ja BMW Sauberin tallin teknisellä osastolla vuoteen 2010 asti, jolloin James Key korvasi hänet.


title: Willy Rampf

text: Hän on suunnitellut BMW Sauberin F1.06 -auton.


title: Enrico Faccini

text: Enrico Faccini (s. 2. maaliskuuta 1962) on italialainen sarjakuvapiirtäjä, joka tunnetaan varsinkin Aku Ankan piirtäjänä.


title: Enrico Faccini

text:
Faccini syntyi Santa Margherita Liguressa Italiassa. Enrico Faccini on myös käsikirjoittanut joitakin sarjakuvia, esimerkiksi Unelmatyö (Aku Ankan taskukirja 336) ja
Kaukovalo (Roope-setä 403) ovat Enricon käsikirjoittamia ja piirtämiä.


title: Rodney Matthews

text: Rodney Matthews (s. 6. heinäkuuta 1945 Paulton, Englanti) on englantilainen fantasiataiteilija ja kuvittaja. Hänet tunnetaan etenkin useista tekemistään musiikkialbumien kansikuvista. Matthews on tehnyt kansitaidetta muun muassa Magnumin, Asian, Thin Lizzyn ja Scorpionsin albumeihin. Hänen teoksiaan on julkaistu esimerkiksi kirjoissa "Yendor – The Journey of a Junior Adventurer" (1978), "In Search of Forever" (1985), "Last Ship Home" (1989) ja "Countdown to Millennium" (1997).


title: Samichlaus Bier

text: Samichlaus Bier on itävaltalaisen Schloss Eggenberg -olutpanimon olutmerkki, joka on "Guinness World Recordsin" mukaan maailman vahvin lager (14 %, kantavierre: 32°). Samichlausta painetaan myyntiin vain kerran vuodessa, joulukuun kuudentena päivänä. Valmistumisen jälkeen olutta säilytetään kymmenen kuukautta, kunnes se pullotetaan 0,33 litran pulloihin.


title: Samichlaus Bier

text: Sveitsiläinen Hürlimannin panimo valmisti Samichlausta (joka tarkoittaa Zürichin murteella joulupukkia) ensimmäisen kerran vuonna 1980. Viimeinen Hürlimannin panimon Samichlaus tuli markkinoille vuonna 1997 (pantu joulukuussa 1996). Ensimmäinen itävaltalaisen Eggenbergin panimon Samichlaus julkaistiin vuonna 2001.


title: Siivet (elokuva)

text: Siivet ("Wings") on William A. Wellmanin ohjaama yhdysvaltalainen mykkäelokuva, joka valmistui vuonna 1927. Pääosissa olivat Clara Bow, Charles Rogers ja Richard Arlen. "Siivet" oli ensimmäinen parhaan elokuvan Oscar-palkinnon voittanut elokuva.


title: Siivet (elokuva)

text: On vuosi 1917 ja Jack Powell on nopeita autoja rakastava nuorukainen, joka haaveilee lentäjäksi tulemiseksi. Powellin naapurissa asuu Mary Preston -niminen nuori nainen, joka salaa rakastaa häntä. Powell ei sitä huomaa vaan liehittelee Sylvia Lewisia, mutta samaa tekee myös rikkaasta perheestä oleva David Armstrong.


title: Siivet (elokuva)

text: Yhdysvallat ottaa osaa ensimmäiseen maailmansotaan ja sekä Powell että Armstrong värväytyvät lentäjiksi. Harjoitusjakson jälkeen heidät lähetetään Ranskaan, missä heistä lopulta tulee hyvät ystävät.


title: Siivet (elokuva)

text: "Siivet", jonka budjetti oli kaksi miljoonaa dollaria, oli ensimmäinen elokuva, joka voitti Parhaan elokuvan Oscar-palkinnon. Se on myös ainoa elokuva, joka on voittanut Parhaiden lavastustehosteiden Oscar-palkinnon. "Siivet" käsikirjoitti John Monk Saunders, Louis D. Lighton ja Hope Loring ja ohjauksesta vastasi William A. Wellman.


title: Siivet (elokuva)

text: "Siivet" on ensimmäinen elokuva, jossa esitettiin kahden miehen välinen suudelma päähenkilöiden (Powell ja Armstrong) välillä . "Siivet" on myös ensimmäisiä laajalti levitetty elokuva, jossa näytetään alastomuutta. Naispäänäyttelijä Clara Bow'n rinnat vilahtavat kohtauksessa, jossa sotilaat yllättävät hänen roolihahmonsa Pariisin asunnossaan vaihtamassa vaatteita.


title: Siivet (elokuva)

text: Ohjaaja Wellman oli itse toiminut ensimmäisessä maailmansodassa lentäjä ja loi näyttäviä lentokohtauksia ilman erikoistehosteita. King Vidorin ohjaaman "Suuren Paraatin" (1925) saaman suosion myötä realistiseen esittämistapaan alettiin kiinnittää enemmän huomiota, joten Wellman sai tuhansia sotaan osallistuneita sotilaita ja upseereita käyttöönsä, kuten suomalaisen Carl von Haartmanin.


title: Siivet (elokuva)

text: Ohjaaja Wellmanin ohella myös näyttelijä Richard Arlen oli toiminut lentäjänä ensimmäisessä maailmansodassa. Elokuvauraansa aloitellut Gary Cooper teki pienen roolin yhdysvaltalaisena lentäjänä.


title: Siivet (elokuva)

text: Elokuvasta oli välitön menestys sen tultua ensi-iltaan 12. elokuuta 1927 newyorkilaisessa "Critereo Theatre" -elokuvateatterissa, jossa elokuvaa esitettiin 63 viikon ajan. Yksi syy elokuvan menestykseen oli julkisuutta saanut Charles Lindberghin yksinlento Atlantin yli.


title: Stan Berkowitz

text: Stan Berkowitz on yhdysvaltalainen televisiosarjojen käsikirjoittaja, joka on toiminut myös satunnaisena tuottajana. Hänet palkittiin Daytime Emmyllä vuonna 2006.


title: Seoul Broadcasting System

text: Seoul Broadcasting System (SBS) on Etelä-Koreassa toimiva, televisioon ja radioon keskittynyt viestintäyhtiö. Se on yksi neljästä Etelä-Korean päätelevisioyhtiöstä. SBS on perustettu Seoul Bangsong-nimisenä vuonna 1990. Se vaihtoi nimeään 17. maaliskuuta 2000.


title: Burning Rain

text: Burning Rain on kitaristi Doug Aldrichin ja laulaja Keith St. Johnin vuonna 1998 perustama yhtye.


title: Futuremark

text: Futuremark Corporation on vuonna 1997 perustettu suomalainen tietokoneohjelmia kehittävä yritys, joka on tullut tunnetuksi grafiikkakorttien tehoa mittavan 3DMark-ohjelman ansiosta. Futuremarkin pääkonttori sijaitsee Espoossa ja vuonna 2008 sillä oli 60 työntekijää. Yritys on valittu RedHerring "RH Hot-100 Europe" listalle vuosina 2005 ja 2006.


title: Futuremark

text: Marraskuussa 2014 Futuremark myytiin yhdysvaltalaiselle Underwriters Laboratories -yhtiölle (UL). Julkistamatonta kauppahintaa kuvattiin ”kahdeksannumeroiseksi” eli 10–99 miljoonaksi euroksi. UL toimii 140 maassa ja se työllistää yli 10 000 työntekijää.


title: Futuremark

text: Futuremark kehitti aiemmin myös tietokonepelejä nimellä Futuremark Games Studio, joka myytiin Roviolle maaliskuussa 2012. Ensimmäisen Games Studion pelin kehittäminen julkistettiin keväällä 2008 ja valmis peli julkistettiin ensimmäisen kerran vuoden 2008 Leipzig Games Conventionissa, Saksassa. Tässä lista mobiilituotteista ennen kuin Futuremarkin mobiiliyksikkö myytiin Rightwarelle vuonna 2009:


title: Futuremark

text: Lista peleistä joita Futuremark Games Studio teki ennen kuin Rovio osti sen maaliskuussa 2012:


title: Peter Dinklage

text: Peter Hayden Dinklage (s. 11. kesäkuuta 1969, Morristown, New Jersey, Yhdysvallat) on yhdysvaltalainen elokuva-, televisio- ja teatterinäyttelijä. Hän on esiintynyt muun muassa elokuvissa "The Station Agent" (2003), "Elf" (2003), brittielokuvassa "Arvoituksia arkussa" (2007) ja sen amerikkalaisversiossa "Death at a Funeral" (2010), "" (2008) ja "" (2012).


title: Peter Dinklage

text: Vuodesta 2011 lähtien Dinklage on näytellyt Tyrion Lannisteria HBO:n fantasiasarjassa "Game of Thrones", ja tästä roolista hänet on palkittu kolmesti parhaan draamasarjan miessivuosan Emmy- ja Golden Globe -palkinnoilla.


title: Peter Dinklage

text: Dinklage syntyi Morristownissa, New Jerseyssä musiikinopettaja Dianelle ja myyntimies John Carl Dinklagelle. Dinklagella todettiin syntyessään lyhytkasvuisuusoireyhtymä, ja sen vuoksi hän on jäänyt poikkeuksellisen lyhytkasvuiseksi (aikuisiällä 1,35 m). Dinklage varttui Mendham Townshipissa, New Jerseyssä ja valmistui vuonna 1987 Delbarton Schoolista ja vuonna 1991 Bennington Collegesta.


title: Peter Dinklage

text: Dinklage teki elokuvadebyyttinsä vuonna 1995 elokuvassa "Hei, kamera käy" ja läpimurtoroolinsa vuoden 2003 menestyksekkäässä elokuvassa "The Station Agent", josta hän ansaitsi Independent Spirit- ja Screen Actors Guild -ehdokkuudet.


title: Peter Dinklage

text: Ohjaaja Andrew Adamson valitsi Dinklagen Trumpkinin rooliin vuonna 2008 julkaistuun elokuvaan "".


title: Peter Dinklage

text: Vuodesta 2011 Dinklage on esittänyt Tyrion Lannisteria HBO:n draamasarjassa "Game of Thrones", joka perustuu George R. R. Martinin kirjasarjaan "Tulen ja jään laulu". Dinklagen rooli on kerännyt paljon huomiota, ja hänet palkittiin Emmyllä vuonna 2011 ja Golden Globella vuonna 2012. Vuonna 2017 Dinklage tienasi sarjasta 1,1 miljoonaa dollaria per jakso ja hänestä tuli yksi television parhaiten palkatuista näyttelijöistä.


title: Peter Dinklage

text: Dinklage on naimisissa teatteriohjaaja Erica Schmidtin kanssa, ja hän sai esikoistyttärensä vuonna 2011. Dinklage asuu perheineen New Yorkissa.


title: Peter Dinklage

text: Dinklage on saksalaista ja irlantilaista alkuperää.


title: Tom DiCillo

text: Tom DiCillo (s. 14. elokuuta 1953) on yhdysvaltalainen elokuvaohjaaja. Hän syntyi Jacksonvillessä, Floridassa, ja työskenteli ennen omaa ohjaajanuraansa muun muassa kuvaajana.


title: Tom DiCillo

text: DiCillo on myös elokuviensa käsikirjoittaja.


title: James LeGros

text: James LeGros (s. 27. huhtikuuta 1962) on yhdysvaltalainen näyttelijä. Hän syntyi Minneapolisissa, Minnesotassa.


title: James LeGros

text: LeGros on esiintynyt muun muassa Gus Van Santin elokuvassa "Drugstore Cowboy" vuodelta 1989 ja Tom DiCillon elokuvassa "Hei, kamera käy" (1995). Hänellä oli vakituinen rooli televisiosarjassa "Ally McBeal", ja hän on vieraillut monissa muissa.


title: Don Coscarelli

text: Don Coscarelli (s. 17. helmikuuta 1954 Tripoli, Libya) on yhdysvaltalainen elokuvaohjaaja. Hänen töidensä joukossa ovat "Phantasm – yön kauhut" (1979) jatko-osineen, "Voittamaton kostaja" (1982) ja "Bubba Ho-Tep" (2003).


title: Don Coscarelli

text: Coscarelli ei opiskellut elokuva-alaa, vaan hän on itseoppinut.


title: M/S Vlieland

text: M/S Vlieland () on alankomaalaisen Rederij Doeksenin omistama katamaraani. Se on rakennettu vuonna 2005 FBMA Babcock Marinen telakalla Cebussa, Filippiineillä. "Vlieland" on rekisteröity Alankomaiden lipun alle, ja sen kotisatama on Terschelling. Nykyisin alus liikennöi reitillä Vlieland–Harlingen.


title: M/S Vlieland

text: 4. heinäkuuta 2003 alus tilattiin, ja 16. joulukuuta tapahtui kölinlasku. 27. tammikuuta 2005 alus laskettiin vesille. 13. huhtikuuta aluksella tehtiin ensimmäinen koeajo. 11. toukokuuta alus lähti telakalta Filippiineiltä kohti Alankomaita Panaman lipun alla. 17. kesäkuuta alus saapui Harlingeniin, minkä jälkeen alus luovutettiin Rederij Doeksenin omistukseen, joka rekisteröi aluksen Alankomaiden lipun alle nimellä "Vlieland". Kotisatamaksi tuli Terschelling. Heinäkuussa "Vlieland" aloitti liikennöinnin Vlielandin ja Harlingenin välillä.


title: Henrik von Cöllen

text: Henrik von Cöllen (k. mahd. 1561) oli saksalainen muurimestari, joka johti useiden tärkeiden linnojen suunnittelu- ja rakennustöitä Ruotsissa ja Suomessa työskentellessään 1500-luvulla Ruotsin kuningas Kustaa Vaasan palveluksessa.


title: Henrik von Cöllen

text: Von Cöllen oli kotoisin Itä-Preussista. Hän oli alkuun Ruotsissa hyvin suosittu ja sai mainetta varsinkin Gripsholmin linnan suunnittelijana ja rakentajana 1537–1545 sekä Uppsalan linnan linnan rakennustöiden johtajana. Hänen työnsä edusti kuitenkin perinteistä myöhäiskeskiaikaista linnanrakennusoppia eikä hän kyennyt seuraamaan Manner-Euroopan uusia tuulia. Gripsholmin linna pyöreine tykkitorneineen oli vanhentunut jo valmistuessaan 1545. Kustaa Vaasa pettyi von Cölleniin ja syytti häntä hidastelusta ja teknisistä virheistä. Von Cöllen erotettiin Uppsalan linnan rakennustöiden johdosta ja kuningas lähetteli myöhemminkin von Cöllenin palkkaamista harkinneille kirjeitä, joissa panetteli tätä.


title: Henrik von Cöllen

text: Von Cöllen oli tämän jälkeen vähäpätöisissä tehtävissä, kunnes saapui kesällä 1558 Juhana Herttuan kutsumana Suomeen. Hän johti sen jälkeen uusien osien rakennustöitä Olavinlinnassa 1558 ja 1560–1561 sekä Hämeen linnassa 1559. Olavinlinnaan rakennettiin hänen johdollaan 1700-luvulla purettu Paksu torni sekä siihen liittynyt kehämuuri, Hämeen linnaan taas nykypäiviin säilynyt uusi pyöreä tykkitorni. Von Cöllenin nimi katosi Olavinlinnan rakennustyömään muonitusluettelosta 12. toukokuuta 1561, mistä jotkut ovat päätelleet hänen kuolleen tuolloin.


title: Henrik von Cöllen

text: Von Cöllenin uran loppupuolella oli ilmeistä, että hän ei kyennyt omaksumaan uutta renessanssiajan linna-arkkitehtuuria. Hänen linnoituksiaan ei ollut suunniteltu puolustautumiseen uudenaikaisilta tykeiltä. Von Cöllen kuitenkin palkittiin läänityksellä Strängnäsissä.


title: Ricky Schroder

text: Richard Bartlett "Ricky" Schroder, Jr. (s. 13. huhtikuuta 1970) on yhdysvaltalainen näyttelijä. Hän aloitti lapsinäyttelijänä ja voitti Golden Globen jo vuonna 1980 roolistaan elokuvassa "Mestari" (1979).


title: Ricky Schroder

text: Schroder ei ole lopettanut uraansa aikuisenakaan, vaan on esiintynyt 2000-luvulla muun muassa televisiosarjassa "24" ja elokuvassa "Biljardihait" (2003). Hänellä oli vakituiset roolit "NYPD Bluessa", "Strong Medicinessa" ja "Silver Spoonsissa".


title: Ricky Schroder

text: Schroderilla on vaimonsa Andrean kanssa neljä lasta.


title: Antonius Rosetti

text: Antonius Rosetti oli Suomen linnojen rakennusmestarina 1500-luvulla. Pietari Hertigin kuoleman jälkeen kesällä 1591 hänet määrättiin Olavinlinnaan sekä Viipurin, ja Käkisalmen linnojen rakennusmestariksi. Nimen perusteella hänet on arveltu italialaiseksi.


title: Antonius Rosetti

text: Kun Olavinlinnan päälinnan puolustusta vahvistettiin rakentamalla pääportin eteen niin sanottu uusi esilinna, viimeisen vaiheen töitä johti "Rosetti". Vuoden 1595 (Olavinlinnan) linnantileissä (muuri-) mestari Antonion mainitaan saaneen rahapalkkaa (kuitti 28.9.1595).


title: Kevin Corrigan

text: Kevin Fitzgerald Corrigan (s. 27. maaliskuuta 1969) on yhdysvaltalainen näyttelijä. Hän on esiintynyt muun muassa elokuvissa "Hei, kamera käy" (1995), "Puhumalla paras" (1996) ja "Keikkabussi" (1996).


title: Kevin Corrigan

text: Corriganilla oli rooli myös televisiosarjassa "Perhe paketissa" (2001–2005). Hän näytteli "Mentalist"-televisiosarjan seitsemässä jaksossa Bob Kirklandia.


title: Kevin Corrigan

text: Hän on ollut vuodesta 2001 naimisissa näyttelijä Elizabeth Berridgen kanssa.


title: We Are Not Alone

text: We Are Not Alone on Breaking Benjamin -yhtyeen toinen studioalbumi. Se nauhoitettiin pääasiassa vuonna 2003. Albumin kolme kappaletta "So Cold", "Sooner or Later" ja "Rain" julkaistiin singleinä. Albumi julkaistiin 29. kesäkuuta 2004 Yhdysvalloissa ja sitä myytiin ensimmäisellä viikolla 48 000 kappaletta.


title: We Are Not Alone

text: Albumin kappaleista muun muassa "Forget It" soitettiin Smallvillen 5. tuotantokaudella ja pääsi myös kyseisen sarjan levylle.


title: We Are Not Alone

text: Albumi on yhtyeen toiseksi menestynein albumi, myytyään Yhdysvalloissa platinaa eli yli miljoona levyä.


title: Kirsti Valve

text: Kirsti Valve (ent. Väänänen, s. 3. lokakuuta 1967 Helsinki) on suomalainen näyttelijä. Hän on valmistunut teatteritaiteen maisteriksi Nätystä vuonna 1996.


title: Kirsti Valve

text: Valveen yksi tunnetuimmista rooleista on Sanna Susisaaren rooli "Raid"-televisiosarjassa ja -elokuvassa. Hän on näytellyt myös elokuvissa "Populäärimusiikkia Vittulajänkältä", "Tummien perhosten koti" ja "Nuoruuteni savotat". Hän on näytellyt myös muun muassa televisiosarjoissa "Salatut elämät", "Metsolat" ja "Toisen kanssa" sekä sarjassa "Veljet" ja sen jatko-osassa "Maailmanparantaja".


title: Kirsti Valve

text: Valve on ollut kiinnitettynä Lahden kaupunginteatterissa vuosina 1995–1999 ja on vieraillut myös lukuisissa muissa teattereissa. Hän on vieraillut myös kahdesti Suomen Kansallisoopperassa näytäntökausilla 2010–2011 ja 2013–2014 "Korngold die Tote Stadt – Kuollut kaupunki" -teoksessa.


title: John F. Reynolds

text: John Fulton Reynolds (20. syyskuuta 1820 – 1. heinäkuuta 1863) oli Yhdysvaltain armeijan ammattisotilas ja Unionin kenraali Yhdysvaltain sisällissodassa. Yhtenä unionin armeijan kunnioitetuimmista komentajista, huolimatta vähäisestä taistelukokemuksestaan sodassa, hän palveli avaintehtävissä Unionin Potomacin armeijan komennossa Gettysburgin taistelussa. Hän kaatui heti taistelun alussa.


title: John F. Reynolds

text: Reynolds syntyi Lancasterissa Pennsylvaniassa yhtenä yhdeksästä lapsesta John Reynoldsille (1787–1853) ja Lydia Moore Reynoldsille (1794–1843). Kaksi hänen veljeään olivat James LeFevre Reynolds, Pennsylvanian majoitusmestari-kenraali, ja vara-amiraali Will Reynolds. Hän valmistui USA:n sotilasakatemiasta vuonna 1841. Hän palveli sittemmin toisena luutnanttina USA:n kolmannessa tykistörykmentissä. Hän oli komennettuna Floridaan ja Etelä-Carolinaan, ja otti osaa Meksikon-Yhdysvaltain sotaan. Hän taisteli Meksikossa Buena Vistan ja Monterreyn taisteluihin. Meksikon sodassa hän ystävystyi upseeritovereihinsa Winfield Scott Hancockiin ja Lewis Addison Armisteadiin. Hän osallistui Meksikon jälkeen Rogues Riverin ja Utahin sotiin, ja palveli kadettien komendanttina West Pointissa ennen sisällissotaa. Hän nai Katherine "Kate" Hewittin.


title: John F. Reynolds

text: Sisällissodan alussa Reynolds oli everstiluutnantti 14. USA:n jalkaväessä. Hänelle oli tarjottu kenraaliluutnantti Winfield Scottin adjutantin tehtäviä mutta hän kieltäytyi. Hänet ylennettiin prikaatinkenraaliksi 20. elokuuta 1861, ja myöhemmin kenraalimajuriksi. Hän toimi Virginian niemimaan sotaretken aikana 1862 Fredericksburgin sotilaskuvernöörinä Virginiassa. Gaine´s Millin taistelun jälkeen hän jäi etelävaltioiden sotavangiksi ja joutui Richmondiin pahamaineiseen Libbyn vankilaan, josta hän vapautui nopeasti vankienvaihdossa elokuussa 1862. Hän osallistui toisen Bull Runin, Fredericksburgin ja Chancellorsvillen taisteluihin. Gettysburgin taistelun ensimmäisenä päivänä 1. heinäkuuta 1863 Reynolds komensi Potomacin armeijan oikeaa siipeä. Hän seurasi prikaatinkenraali Lysander Cutlerin joukkoja taisteluun Herbs´t woodsiin, jossa oli juuri neuvomassa 2. Wisconsinin joukkojen sijoituspaikkaa, kun häntä ammuttiin niskaan. Reynolds putosi hevosensa selästä maahan ja kuoli miltei heti. Hänet on haudattu Lancasteriin Pennsylvaniaan.


title: F-1 (rakettimoottori)

text: F-1 on Rocketdynen kehittämä Saturn V -kantoraketin ensimmäisessä vaiheessa käytetty rakettimoottori. F-1 on toistaiseksi kaikkein voimakkain nestemäistä polttoainetta käyttävä rakettimoottori. Kiinteää polttoainetta käyttäen saadaan tätäkin voimakkaampia työntövoimia. (Space Shuttle Solid Rocket Booster, työntövoima 12,45 MN).


title: F-1 (rakettimoottori)

text: Rocketdyne kehitti F-1:n alun perin vuonna vuonna 1955 täyttämään Yhdysvaltain ilmavoimien vaatimukset. Tuloksena oli kaksi rakettimoottoria, E-1 ja paljon suurempi F-1. E-1 testattiin onnistuneesti mutta se todettiin pian tekniseksi umpikujaksi ja hylättiin suuremman ja voimakkaamman F-1 eduksi. Ilmavoimat pysäytti F-1:n kehittämisen, koska sillä ei lopulta ollut tarvetta senlaiselle suurelle moottorille. Vasta perustettu NASA kuitenkin tarvitsi vastaavaa suurta moottoria ja teki Rocketdynen kanssa sopimuksen sen kehittämiseen jatkamisesta.


title: F-1 (rakettimoottori)

text: Varhaisimmat testipoltot F-1 -komponenteillä tehtiin jo 1957 ja ensimmäinen koepenkkitesti kokonaisella F-1:llä maaliskuussa 1959.


title: F-1 (rakettimoottori)

text:
Seitsemän vuoden aikana testit paljastivat vakavan ongelman palamisen vakaudessa, mikä joskus johti vakaviin epäonnistumisiin.
Edistyminen ongelman ratkaisussa oli aluksi hidasta, koska ongelma oli ajoittaista ja ennustamatonta. Lopulta insinöörit kehittivät menetelmän, jossa polton aikana pieniä räjähdepanoksia polttokammiossa räjäyttämällä voitiin määrittää, miten palaminen reagoi paineen vaihteluihin. Tämän jälkeen suunnittelijat pystyivät nopeasti tutkimaan eri polttoaine-suutinkonstruktioiden vaikutuksia palamisen vakauteen ja löytämään stabiileimman.
Nämä ongelmat kestivät 1959–1961. Lopulta moottorin palaminen saatiin niin vakaaksi, että se vaimensi keinotekoisesti luodun epästabiilisuuden noin sekunnin kymmenyksessä.


title: F-1 (rakettimoottori)

text: F-1 käytti 1,8 tonnia nestemäistä happea (LOX) ja 0,9 tonnia RP-1:ä (kerosiini), synnyttäen 6,7 meganewtonia työntövoimaa. Saturn V:n viiden F-1:n ajoaineen kokonaistilavuusvirta oli 13 552 litraa sekunnissa. Yhdessä F-1 -moottorissa oli enemmän työntövoimaa kuin kolmessa Avaruussukkulan päämoottorissa yhteensä.


title: F-1 (rakettimoottori)

text: Eräässä Nova-ehdotelmassa oli kahdeksan F-1 -moottoria ensimmäisessä vaiheessa. Lukuisia ehdotelmia on tehty 1970-luvulta alkaen F-1:tä vastaavan suuren moottorin tekemiseksi, mutta yksikään ei ole edennyt alkua pidemmälle.


title: F-1 (rakettimoottori)

text: F-1:n työntövoimaa ja hyötysuhdetta parannettiin Apollo 8 (SA-503) ja Apollo 17 (SA-512) lentojen välillä. Tämä oli tarpeen myöhemmissä lennoissa tarvittavan suuremman hyötykuormakapasiteetin vuoksi. Moottoreiden välillä oli pientä variaatiota lennoilla ja keskimääräisessä työntövoimassa lentojen välillä. Apollo 15:n F-1:t toimivat seuraavasti:Varsinaisiin mittauksiin perustuen Apollo 15 lähtötyöntövoima oli 34,8 MN, keskimäärin 6,962 MN per moottori, mikä on huomattavasti enemmän kuin nimellisarvo


title: F-1 (rakettimoottori)

text: Rocketdyne kehitti moottoria edelleen 1960-luvulla saaden aikaan F-1A -moottorin. Ulkoisesti hyvin samanlainen kuin F-1 F-1A oli kevyempi mutta silti merkittävästi voimakkaampi, 9,1 MN verrattuna F-1:n 6,7 MN:iin ja sitä olisi käytetty uusissä Saturn V raketeissa Apollon jälkeisenä aikana. Saturn V:n tuotanto lopetettiin kuitenkin jo ennen Apollo-ohjelman loppua eikä yksikään F-1A -moottori koskaan lentänyt.


title: Antiikin Kreikan teatteri

text: Teatteri sai alkunsa antiikin Kreikassa noin vuonna 550 eaa. viinin ja hedelmällisyyden jumala Dionysoksen kunniaksi järjestetyissä Dionysia-juhlissa. Juhlarituaaleihin osallistui kuoro eli "khoros", joka sekä lauloi että tanssi. Vähitellen kuoron johtaja muuttui näyttelijäksi kuoron ja johtajan vuoropuhelun lisääntyessä. Myöhemmin näytelmiin lisättiin enemmän näyttelijöitä ja näin teatteri oli syntynyt.


title: Antiikin Kreikan teatteri

text: Kreikkalaisen draaman päälajit olivat tragedia, komedia ja satyyrinäytelmä.


title: Antiikin Kreikan teatteri

text: Tragediat olivat murhenäytelmiä, joissa yleensä päähenkilö oli uhmannut jumalia (vrt. "hybris") ja sai tästä rangaistuksen. Kreikan kolme suurinta tragediakirjailijaa ovat Aiskhylos, Sofokles ja Euripides, ja koko kreikkalaisen tragedian huippukausi sijoittuu heidän ajalleen, Aiskhyloksen näytelmästä "Persialaiset" vuodelta 472 eaa. Sofokleen näytelmään "Oidipus Kolonoksessa" vuodelta 401 eaa. Tragedioita kirjoitettiin kuitenkin vielä ensimmäisellä vuosisadalla eaa., ja säilyneistä katkelmista tunnetaan yli kahdensadan tragediakirjailijan nimet. Muihin tunnettuihin tragediakirjailijoihin lukeutuvat muun muassa Frynikhos, Ion Khioslainen ja Agathon.


title: Antiikin Kreikan teatteri

text: Komedioissa eli huvinäytelmissä hauskuutettiin yleisöä pilkkaamalla poliitikkoja tai muita tunnettuja henkilöitä. Klassinen attikalainen tai ateenalainen komedia jaetaan yleensä kolmeen aikakauteen, vanhaan komediaan, keskikomediaan ja uuteen komediaan. Vanha komedia on säilynyt nykyaikaan lähinnä Aristofaneen yhdentoista jäljellä olevan näytelmän muodossa. Keskikomedian ajan näytelmät ovat enimmäkseen kadonneet; niistä on säilynyt vain suhteellisen lyhyitä katkelmia sellaisten kirjailijoiden kuin Athenaios teoksissa. Uusi komedia tunnetaan pääasiassa Menandroksen teoksista säilyneiden papyrusfragmenttien kautta.


title: Antiikin Kreikan teatteri

text: Satyyrinäytelmälle tunnusomaista oli satyyreistä koostuva kuoro, ilakoiva, joskus rietaskin sisältö ja onnellinen loppu. Näistä ominaisuuksista huolimatta satyyrinäytelmä oli tyyliltään ja kieleltään lähempänä tragediaa kuin komediaa. Näytelmien aiheet otettiin mytologiasta.


title: Antiikin Kreikan teatteri

text: Näytökset alkoivat aamuisin auringon noustessa. Näytöksiin osallistui aina korkeintaan 15 hengen kuoro, jonka paikka eli "orkhestra" oli katsomon ja näyttämön välissä. Parhaasta näytöksestä ja näyttelijästä järjestettiin kilpailuja mm. Dionysia-juhlissa. Näihin kilpailuihin osallistuivat kaikki suurimmat näytelmäkirjailijat. Varakkaiden kansalaisten joukosta valittiin koregeja, jotka kustansivat kuorojen koulutuksen ja asut kansalaisvelvollisuutena. Näytöksiin valittiin yleisön joukosta tuomarit, jotka kokoontuivat väliajoilla pohtimaan voittajia.


title: Antiikin Kreikan teatteri

text: Kaikki näyttelijät olivat miehiä. Kaikki, myös orjat, pääsivät katsomaan teatteria.


title: Antiikin Kreikan teatteri

text: Teatterit rakennettiin ulos puoliympyrän muotoon rinteelle, johon koverrettiin istuimet katsojille. Teattereissa oli hyvä akustiikka eli kuuluvuus, näyttämöltä kantautui ääni takariveillekin asti hyvin. Katsomon edessä oli kuoro ja sen takana näyttämö. Näyttämön takana oli rakennelma, jota käytettiin sekä lavasteena että näyttelijöiden pukuhuoneena. Rakennelmaa kutsuttiin "skeneksi". Näyttämöille rakennettiin myös paljon kaikenlaisia tehostelaitteita ym., joita käytettiin näytöksissä. Teattereja on säilynyt kymmeniä. Teattereihin mahtui parhaimmillaan jopa 17 000 ihmistä.


title: Antiikin Kreikan teatteri

text: Naamioilla oli tärkeä rooli antiikin Kreikan teattereissa. Niitä käytettiin pääosin näyttämään näytelmän hahmojen tunteita. Komedioissa ja tragedioissa käytettiin erilaisia naamioita.


title: Antiikin Kreikan teatteri

text: Naamioita tarvittiin myös silloin kun mies näytteli naista. Naamiot myös paransivat kuuluvuutta, sillä niihin oli tehty jonkinlainen megafoni ja ne antoivat näyttelijöille mahdollisuuden vaihtaa roolia kesken näytöksen.


title: Levytyökeskus

text:
Levytyökeskus käsittelee levymäisiä, yleensä metallisia peltejä.
Ne rei'itetään ja leikataan tietokoneohjelmilla ohjelmoituihin aihioihin, joista sitten taivutetaan esimerkiksi koteloita stereoihin, jääkaappeihin tai autoihin.


title: Levytyökeskus

text: Suurin osa metalliosista, joita löytyy kodeista, on esikäsitelty levytyökeskuksella. Levytyökeskus voi tehdä leikkaus-, kierteytys-, laserleikkuu-, muovaus- ja merkintätoimintoja.


title: Focolare-liike

text: Focolare-liike () on Italiassa syntynyt kansainvälinen järjestö, joka edistää veljeyttä ja ihmisten yksimielisyyttä. Sen perusti Chiara Lubich vuonna 1943, Trentossa, Pohjois-Italiassa. Se on myös laajasti tunnettu nimellä "Opera di Maria", suomeksi "Maarian työ". Nykyään järjestö on toiminnassa 182 maassa. "Focolare" on italiankielinen sana, joka suomeksi tarkoittaa "liesi, kotiliesi".


title: George Sykes

text: George Sykes (9. lokakuuta 1822 – 8. helmikuuta 1880) oli Yhdysvaltain armeijan ammattisotilas ja Unionin kenraali Yhdysvaltain sisällissodassa.


title: George Sykes

text: Sykes syntyi Doverissa, Delawaressa. Hän valmistui Yhdysvaltain sotilasakatemiasta vuonna 1842 ja sai väliaikaisen komennuksen toiseksi luutnantiksi 3. USA:n jalkaväkirykmenttiin. Hän palveli Meksikon–Yhdysvaltain sodassa ja seminolisodassa ja sai ylennyksen väliaikaiseksi kapteeniksi toimistaan Cerro Gordossa Meksikossa.


title: George Sykes

text: Sisällissodan syttyessä Sykes nimitettiin majuriksi 14. USA:n jalkaväkeen. Ensimmäisessä Bull Runin taistelussa hän komensi vakinaista jalkaväenpataljoonaa, kokoelmaa kahdeksaa vakinaista komppaniaa eri rykmenteistä, ainoina vakinaisen väen miehinä. Hän jatkoi palvelustaan vakinaisen väen kanssa varhaisissa puolustusasemissa Washingtonin ympärillä ja sitten vakinaisen väen divisioonankomentajana Virginian niemimaan sotaretkellä 2. divisioonassa V armeijakunnassa. Hänen miehensä, jotka usein nimittivät itseään ”Sykesin vakinaisiksi”, saavuttivat menestystä puolustamalla asemiaan Gaines' Millissä Seven Daysin taistelujen aikana, ennen kuin unionin linja murtui toisaalla.


title: George Sykes

text: Sykes jatkoi divisioonankomentajana toisen Bull Runin, Antietamin (reservissä) ja Fredericksburgin taisteluissa. Chancellorsvillessä hänen vakinaisensa johtivat hyökkäystä konfederaation joukkojen taakse taistelun alussa. Koska he kohtasivat voimakasta konfederaation vastarintaa, armeijan komentaja kenraalimajuri Joseph Hooker kutsui hermostuneena joukot takaisin puolustusasemiin eikä Sykesin joukkoja enää käytetty kampanjassa. Sykes ylennettiin kenraalimajuriksi Antietamin taistelun jälkeen 29. marraskuuta 1862. Ainutkaan näistä taisteluista ei osoittanut hänen olevan mitenkään erityisen taitava tai aggressiivinen taistelukentillä. Hänen kollegansa tunsivat hänet lempinimillä ”Verkkainen George” ja ”hidas ravaaja” Sykes. Kun armeijakunnan komentaja kenraalimajuri George Meade ylennettiin Potomacin armeijan komentajaksi 28. kesäkuuta 1863, Sykes otti V armeijakunnan komennon.


title: George Sykes

text: Gettysburgin taistelussa Sykesin joukot taistelivat vaikeuksissa olevan III armeijakunnan tukena unionin vasemmassa sivustassa. Hänen 1. divisioonastaan (prikaatinkenraali James Barnes) tarumaiset mittasuhteet saavuttanutta Little Round Topin taistelua johtivat prikaatinkomentaja eversti Strong Vincent ja 20. Mainen jalkaväkirykmentti eversti Joshua Chamberlainin alaisena. Hänen 3. divisioonansa ”Pennsylvanian reservit”, joita johti prikaatinkenraali Samuel W. Crawford, hyökkäsi Little Round Topista, ajoi konfederaation joukot ”Kuolemanlaakson” läpi ja päätti kuolettavan taistelun Wheatfieldissa. Mutta on vähän historiallista todistusaineistoa, joka osoittaisi Sykesin henkilökohtaisen työpanoksen.


title: George Sykes

text: Mine Run -sotaretkellä syksyllä 1863 Meade valitti Sykesin latteasta esiintymisestä. Meade ja ylipäällikkö kenraali Ulysses S. Grant olivat yhtä mieltä, ettei Sykes ollut hyvä valinta tulevaan Overland-sotaretkeen toukokuussa 1864. Siispä kun Potomacin armeijakuntaa uudelleenjärjesteltiin sinä keväänä, Sykes menetti joukkonsa ja hänet lähetettiin tapahtumaköyhiin tehtäviin Kansasin puolustushallintoon. Pricen ryöstöretken aikaan 1864 hänen tilalleen nimitettiin James G. Blunt.


title: George Sykes

text: Sodan jälkeen vuonna 1866 Sykes palasi everstiluutnattina. Hän palveli 5. USA:n jalkaväessä ja myöhemmin everstinä 20. jalkaväessä. Hän palveli useissa palveluspaikoissa Minnesotasta Texasiin kuolemaansa saaksa, joka tapahtui Fort Brownissa Teksasissa.


title: George Sykes

text: Hänet haudattiin West Pointin hautausmaahan New Yorkiin.


title: T-Pain

text: T-Pain (oikealta nimeltään Faheem Rasheed Najm, s. 30. syyskuuta 1985 Tallahassee, Florida, Yhdysvallat) on yhdysvaltalainen rap- ja R&B-muusikko ja musiikkituottaja. T-Painin tunnistaa pitkistä rastahiuksistaan, suurista aurinkolaseistaan ja autotune-äänestään, jota hän käyttää kappaleissaan. T-Pain työskentelee pääasiassa Nappy Boylle. Hän on vieraillut muun muassa Kanye Westin, Akonin, Chris Brownin ja Fabolousin albumeilla. Vuoden 2008 Grammy-palkintogaalassa hän sai neljä ehdokkuutta, joista yhden hän myös voitti. Kategoria oli Vuoden paras rap-kappale: "Good Life" (Kanye West mukana T-Pain). T-Pain tunnetaan hyvin myös Applen iPhonelle tehdystä I Am T-Pain sovelluksesta jonka avulla voi muuttaa omaa ääntään T-Painin käyttämän autotuneäänen kuuloiseksi.


title: T-Pain

text: T-Pain syntyi 30. syyskuuta 1985 Floridan Tallahasseessa. Hän oli musikaalinen jo nuorena, sillä hän rakensi omaan huoneeseensa oman "studion", jossa hän soitti muun muassa kosketinsoitinta. Uskonnoltaan T-Pain on muslimi.


title: T-Pain

text: T-Painin ensimmäinen single "I'm Sprung" julkaistiin elokuussa 2005. Debyyttialbumi "Rappa Ternt Sanga" julkaistiin saman vuoden marraskuussa. Albumi sijoittui Billboard 200 -listan sijalle 40 myyden 47 000 kappaletta ilmestymisviikollaan. Albumin toinen single oli "I'm n' Love (Wit a Stripper)", jolla vieraili Mike Jones. Se julkaistiin saman vuoden joulukuussa. Albumin kolmas ja viimeinen single "Studio Luv" julkaistiin lokakuussa 2006.


title: T-Pain

text: T-Painin toinen studioalbumi "Epiphany" julkaistiin 5. elokuuta 2007. Albumin ensimmäinen single oli "Buy U a Drank (Shawty Snappin')", jolla oli mukana Yung Joc. Toinen single oli "Bartender", jolla vieraili Akon. Kummatkin singlet pääsivät usiden listojen top 5:den joukkoon. "Epiphany" myi ensimmäisellä viikolla 171 126 -kappaletta ja sijoittui Billboard 200 -listan kärkipaikalle. Saman vuonna T-Pain vieraili useiden artistien singleillä mm. R. Kellyn "I'm a Flirt Remix" -kappaleella T.I.:n kanssa, Bow Wown "Outta My System'illä" Fabolouksen "Baby Don't Go'lla". Muita singlejä, joilla T-Pain vieraili olivat: DJ Khaled - "I'm So Hood", Plies - "Shawty", Chris Brown - "Kiss Kiss", Flo Rida - "Low", Kanye West - "Good Life".


title: T-Pain

text: Kolmannen studioalbuminsa "Thr33 Ringzin" T-Pain suunnitteli julkaisevansa syntymäpäivänään 30. syyskuuta, mutta se julkaistiinkin 11. marraskuuta. Albumin ensimmäinen single "Can't Believe It" (mukana Lil Wayne) julkaistiin 26. elokuuta. Singlen musiikkivideo näytettiin ensi kerran BET Awardsissa. Toinen single oli "Chopped & Skrewed", jolla vieraili Ludacris. Kolmas ja viimeinen single oli "Freeze", jolla vieraili Chris Brown. Ensin albumia julkaistiin Pr33 Ringz -niminen mixtape, jolta taas julkaistiin promosingle "Superman".


title: T-Pain

text: T-Pain vieraili myös seuraavien artistien singleillä: 2 Pistols - "She Got It", Ciara - "Go Girl", Rick Ross - "The Boss", Ace Hood - "Cash Flow", Lil Mama - "Shawty Get Loose", Ludacris - "One More Drink" ja DJ Khaled - "Go Hard". T-Pain ja Ludacris esittivät kappaleet "Chopped & Skrewed" ja "One More Drink" Jimmy Kimmel Live! -show’ssa.


title: T-Pain

text: T-Painin neljäs studioalbumi "RevolveR" julkaistiin joulukuussa 2011. Albumin ensimmäinen promosingle "Take Your Shirt Off" julkaistiin lokakuussa 2009. Toinen promosingle "Reverse Cowgirl" julkaistiin keväällä 2010 ja kolmas promosingle "Rap Song" lokakuussa 2010. Jälkimmäisellä kappaleella vierailee rap-artisti Rick Ross. Albumin ensimmäinen virallinen single "Best Love Song" julkaistiin maaliskuussa 2010. Singlellä vierailee laulaja Chris Brown. Albumin toinen virallinen single "5 O'clock" julkaistiin lokakuussa 2011. Singlellä vierailivat Wiz Khalifa ja Lily Allen.


title: T-Pain

text: T-Pain asuu Atlantassa, Georgiassa vaimonsa Amberin ja kolmen lapsensa kanssa: Lyriq (tytär), Muziq (poika) ja Kaydnz Kodah (poika, syntyi toukokuussa 2009). T-Pain ja Amber menivät naimisiin vuonna 2003. T-Painin kappale "I'm Sprung" on omistettu hänelle.


title: T-Pain

text: 27. maaliskuuta 2009 T-Pain oli golfauto-onnettomuudessa. Hän sai vain mustelmia ja menetti neljä hammastaan. Onnettomuuteen viitataan Glasses Malonen "Sun Come Up" -kappaleen musiikkivideolla, jolla T-Pain itse vierailee.


title: T-Pain

text: Huhtikuussa 2013 T-Pain kertoi leikkaavansa hänen jo miltei tavaramerkikseen muodostuneet rastahiuksensa kokonaan pois. Hän kommenteoi asiaa kertomalla, ettei kenenkään pitäisi tehdä omaa juttuaan liian kauan, vaan on mentevä eteenpäin.


T-Pain


title: Lyö tahtia

text: Lyö tahtia on Siiri Nordinin ensimmäinen suomenkielinen sooloalbumi. Se julkaistiin 12. maaliskuuta 2008. Ennen kokonaista albumia julkaistiin singlet "Viimeinen palanen" ja "Sano vain", joista varsinkin ensimmäinen sai paljon radiosoittoa.


title: Lyö tahtia

text: Albumi ylsi Suomen virallisen listan sijalle 15.


title: Teiskolan kartano

text: Teiskola on Tampereen Polsossa entisen Teiskon kunnan alueella Teiskolanlahden ja Kirkkojärven välisellä alueella sijaitseva kartano. Tila muodostui vuonna 1663. Luutnantti Johan Tammelander osti Teiskolan tilan vuonna 1794, ja siitä lähtien tila on ollut Tammelanderin suvun omistuksessa. Tilan päärakennus on valmistunut vuonna 1810.


title: Zt

text: Zt tarkoittaa seuraavia:


title: Mahanadi

text: Mahanadi on yksi Intian pisimmistä joista, 890 kilometriä pitkä. Se saa alkunsa Chhattisgarhin osavaltiosta ja virtaa Orissan läpi Bengalinlahteen. Jokisuistossa on laaja mangrovemetsäalue, ja se on Intian itärannikon tärkeimpiä riisinviljelyalueita. Joessa on useita vesivoimaloita, ja sen vettä käytetään kasteluun laajoilla alueilla.


title: Mahanadi

text: Mahanadi-jokeen rakennettu Hirakudin pato Sambalpurissa on yksi maailman suurimmista maapadoista, ja sen takana on Aasian suurin tekojärvi.


title: Kolmannen asteen yhteys

text:
Kolmannen asteen yhteys ("Close Encounters of the Third Kind") on tieteisfantasiaelokuva vuodelta 1977. Sen on ohjannut Steven Spielberg.
Ajatus tästä elokuvasta oli hautunut ohjaajan mielessä kauan. Hän aloitti työn pian Tappajahain valmistuttua.


title: Kolmannen asteen yhteys

text: Spielberg valitsi kuvaajaksi Vilmos Zsigmondin, jonka kanssa hän oli työskennellyt tehdessään elokuvaa "Sugarland Express" (1974). Elokuvalle annettiin terävä, nykyaikainen ilme, jossa yötaivas sai erityishuomiota osakseen.


title: Kolmannen asteen yhteys

text: Elokuvan neuvonantajana toimi tähtitieteen professori, ufotutkija ja -kirjailija J. Allen Hynek. Hänellä on elokuvassa cameorooli.


title: Kolmannen asteen yhteys

text: Laajamittaiset kuvatehosteet toteuttaakseen Zsigmond toimi yhdessä erikoistehostekuvaaja Douglas Trumbullin kanssa. Trumbull kuvasi elokuvan hehkuvat optiset illuusiot 65 millimetrin filmille taatakseen parhaimman laadun siirrettäessä 35 mm anamorfiselle filmille.


title: Kolmannen asteen yhteys

text: Douglas Slocomben, Laszlo Kovacsin ja John Alonzon tuella Zsigmond loi yötaivaalle rikkaita, värikkäitä näkymiä, jotka ovat ainutlaatuisia ja saaneet sittemmin ikonin kaltaisen aseman. Zsigmond voitti työstään Oscarin. Elokuva oli ehdolla myös kahdeksan muun Oscarin (mm. erikoistehosteet, leikkaus, äänitehosteet, ohjaus, naissivuosa) ja kolmen Golden Globe-palkinnon saajaksi.Elokuvasta on käytetty Suomessa myös nimeä "Kolmannen asteen yhteys - me emme ole yksin".


title: Kolmannen asteen yhteys

text: "Kolmannen asteen yhteys" -niminen kirja julkaistiin suomeksi 1978 Steven Spielbergin nimellä. Kirja seuraa pieniä poikkeuksia lukuun ottamatta elokuvaa. Huomattavin ero on kohtaus, jossa Ron Neary käy DAX-lentotukikohdassa, riitelee ja löytää sähkökeskuksen. Hän sytyttää ja sammuttaa hallintorakennuksen huoneiden valoja siten että ikkunoista muodostuu ulospäin näkyvä sana UFO.


title: AstraZeneca

text: AstraZeneca plc on ruotsalais-brittiläinen lääkealalla toimiva pörssiyhtiö. AstraZeneca muodostettiin vuonna 1999, jolloin ruotsalainen Astra AB ja brittiläinen Zeneca Group plc yhdistyivät.


title: AstraZeneca

text: AstraZeneca valmistaa muun muassa beetasalpaajia, verenpainelääkkeitä, astmalääkkeitä ja lääkettä rintasyöpään. Konsernin tutkimuksen ja tuotekehityksen toimitilat ovat pääosin Ruotsin Södertäljen seudulla vanhan Astra-yhtiön synnyinsijoilla. Tuotekehityskeskuksia on myös muualla Ruotsissa, Yhdysvalloissa, Britanniassa ja Intiassa.


title: AstraZeneca

text: Ruotsalaisen Astra AB:n ja brittiläisen Zeneca Group plc:n yhdistyminen julkistettiin vuonna 1998 ja kyseessä oli tuolloin yksi kaikkien aikojen suurimmista yritysfuusioista Euroopassa. Astra AB:n historia ulottuu vuoteen 1913, jolloin se perustettiin vastauksena Ruotsin apteekkarien aina 1890-luvulta saakka käymälle keskustelulle kotimaisen lääkevalmistuksen aloittamiseksi. Ruotsin markkinoita hallitsivat tuolloin lähinnä saksalaiset ja sveitsiläiset valmistajat. Zeneca sai puolestaan alkunsa vuonna 1993, kun yhtiö irrotettiin brittiläisestä Imperial Chemical Industries -konsernista.


title: AstraZeneca

text: Yhtiöiden yhdistyminen esiteltiin vuonna 1998 toteutuvaksi tasavertaisena fuusiona (), missä lopulta Astra AB:n omistajat saivat yhdistyneestä yhtiöstä 46,5 ja Zeneca Group plc:n omistajat 53,5 prosentin osuuden. AstraZenecan pääkonttori sijoitettiin Lontooseen ja Ruotsiin puolestaan yhtiön tutkimus- ja tuotekehityskeskus.


title: AstraZeneca

text: AstraZenecan ensimmäinen yrityskauppa yhdistymisen jälkeen oli brittiläisen biotekniikkayhtiön KuDOS Pharmaceuticalsin osto 120 miljoonalla punnalla vuonna 2005. Yritysostoja jatkettiin kesäkuussa 2007, kun AstraZeneca sai päätökseen yhdysvaltalaisen rokotevalmistajan MedImmunen oston. Yhtiö hankki kaupassa jatkokehitettäväkseen MedImmunelta potentiaalisia lääkevalmisteita 15,2 miljardilla dollarilla. Monet analyytikot kuitenkin pitivät AstraZenecan maksamaa hintaa korkeana. AstraZeneca yhdisti MedImmunen edellisenä vuonna hankkimansa brittiläisen Cambridge Antibody Technologyn kanssa muodostaen niistä yhtiön biotekniikkayksikön, jonka nimeksi tuli MedImmune.


title: AstraZeneca

text: David Brennan erosi toimitusjohtajan paikalta huhtikuussa 2012, kun osakkeenomistajat olivat vaatineet muutoksia yhtiön johtoon. AstraZeneca oli kärsinyt lääkekehitykseen liittyvistä takaiskuista, minkä lisäksi yhtiötä oli uhkaamassa monien sen tärkeimpien lääkevalmisteiden patenttien umpeutuminen. Pascal Soriot nimitettiin AstraZenecan uudeksi toimitusjohtajaksi elokuussa 2012. Hän tuli tehtävään AstraZenecan sveitsiläisen kilpailijan Rochen toimitusjohtajan paikalta.


title: AstraZeneca

text: Vuonna 2014 yhdysvaltalainen lääkejätti Pfizer teki monta ostotarjousta AstraZenecasta, mutta ne kaikki hylättiin, koska AstraZenecan yhtiön hallitus piti niitä liian alhaisina. Loppuvuodesta 2014 Pfizer lopulta luopui aikeistaan ostaa yhtiön.


title: Jaana Kärkkäinen

text: Jaana Kärkkäinen (s. 1960) on suomalainen pianisti. Hän valmistui Wienin Musiikkikorkeakoulusta 1986. Hän on esittänyt ja levyttänyt 1900-luvun pianomusiikkia ja kantaesittänyt useiden suomalaisten säveltäjien teoksia.


title: Jaana Kärkkäinen

text: Jaana Kärkkäinen levytti Olivier Messiaenin teoksen "Vingt regards sur l'Enfant-Jésus" vuonna 2007. Levytys on konserttitaltiointi Mikkelin Martti Talvela -salista. Helsingin Sanomien kriitikot valitsivat levyn yhdeksi vuoden 2007 parhaista levyistä. Levy on ollut ehdolla palkinnon Vuoden 2007 klassinen Emma saajaksi. Jaana Kärkkäinen on esittänyt teosta ainakin Pariisissa, Mikkelissä, Turussa ja Espoossa. Esityksiä vuodelle 2008 on suunniteltu myös Kirkko soikoon -festivaalille ja Hiljaisen viikon konserttisarjaan Vantaan Pyhän Laurin kirkossa.


title: Marshall Space Flight Center

text: Marshall Space Flight Center (MSFC; koko nimi George C. Marshall Space Flight Center) oli Nasan alkuperäinen päätoimipaikka ja nykyisin sen propulsiokeskus. Se vastaa avaruussukkulain propulsio-osista: Space Shuttle Main Enginestä, Space Shuttle External Tankista ja Space Shuttle Solid Rocket Boosterista.


title: Marshall Space Flight Center

text: MSFC sijaitsee Redstone Arsenalissa Alabaman Huntsvillessä ja on nimetty kenraali George Marshallin mukaan. MSFC:ssä sijaitseva Huntsville Operations Support Center (HOSC) on yksi Nasan ohjauskeskuksista.


title: Marshall Space Flight Center

text: MSFC oli alkujaan Yhdysvaltain Army Ballistic Missile Agencyn (ABMA) ja Army Ordnance Missile Commandin (AOMC) toimintakeskus.


title: Marshall Space Flight Center

text: Alkujaan Fort Blississä toiminut Wernher von Braunin joukko siirrettiin Redstone Arsenalin. Siirtymä sotilaallisesta toiminnasta siviliitoimintaa tapahtui, kun Dwight D. Eisenhower ilmoitti paikan päällä National Aeronautics and Space Administrationin (NASA) perustamisen 1. heinäkuuta 1960. Samalla paikka sai nykyisen nimensä. Keskuksesta tuli von Braunin ja muiden saksalaisten raketti-insinöörien tukikohta. 15. maaliskuuta 2010 keskus juhli 50-vuotista Nasa-historiaansa – 50 vuotta aiemmin presidentti Eisenhower hyväksyi lain, joka siirsi noin 47 00 Army Ballistic Missile Agency's Development Operations Divisionin työntekijää Nasan työntekijöiksi, tämä päätti Yhdysvaltain armeijan roolin ydinohjusten kehittelyssä.Vuonna 2006 MSFC:n Exploration Launch Projects Office aloitti toiminnan Project Constellation -ohjelman Ares I - ja Ares V -rakettien sekä Orion-aluksen parissa. MSFC vastaa näiden rakettien suunnittelusta, kehittämisestä ja testauksesta, mutta Johnson Space Centerillä Houstonissa on päävastuu kehittämisestä.


title: Scars on Broadway

text: Daron Malakian and Scars On Broadway (aikaisemmin pelkästään "Scars on Broadway") on losangelesilainen rock-yhtye, joka perustettiin vuonna 2003, mutta yhtye aloitti varsinaisesti vasta vuonna 2006. Yhtyeen debyyttilevy "Scars on Broadway" julkaistiin 28. heinäkuuta 2008. Laulaja/kitaristi Daron Malakian sekä rumpali John Dolmayan ovat aikaisemmin toimineet yhtyeessä System of a Down, joka on vuodesta 2006 asti ollut tauolla, mutta palasi toimintaan vuonna 2011. Tuolloin Malakian alkoi työskentelemään tulevan seuraavan levyn parissa, mutta hyllytti projektin, kun palasi työstämään System of a Downin tulevaa levyä. Levyä hiottiin parikin vuotta, kunnes sekin hyllytettiin ja Malakian viimeisteli Scarsin levyn, joten tuleva albumi - nimeltään "Dictator -" on ensimmäinen kymmeneen vuoteen.


title: Luettelo Nintendo DS -peleistä

text: Tämä on luettelo Nintendo DS -konsolin peleistä.


title: Luettelo Nintendo DS -peleistä

text: Nintendo DS:lle on julkaistu pelejä, joissa käyttökieleksi voi valita suomen kielen. Pelin alkaessa ruutuun tulee valikko, josta käyttökieli valitaan, tai kielivalinta tehdään Asetuksissa ("Settings" tai "Options" > "Language"). Suomenkielisiä pelejä ovat:


title: North American Aviation

text: North American Aviation oli yhdysvaltaltalainen lentokonevalmistaja, ohjusten valmistaja ja avaruustekniikkayhtiö. Se perustettiin vuonna 1928 ja liittyi yhteen Rockwell Standard -yhtiön kanssa vuonna 1967.


title: North American Aviation

text: Clement Melville Keys perusti North American -yhtiön 6. joulukuuta 1928. Se perustettiin holdingyhtiöksi, joka keinotteli lentoyhtiöiden ja ilmailuteollisuusyhtiöiden osakkeilla. Vuoden 1934 lentopostilaki hajotti tällaiset kartellimaiset holding-yhtiöt. North American -yhtiöstä tuli valmistavaa teollisuutta, jota alkoi johtaa James Kindelberger, joka rekrytoitiin Douglas Aircraft Company-yhtiöstä. North American piti omistuksensa Eastern Air Lines -lentoyhtiöstä vuoteen 1938 asti.


title: North American Aviation

text: General Motors Corporation hankki määräysvallan yhtiöön vuonna 1933 sulauttaen sen oman General Aviation-divisioonansa kanssa, mutta säilyttäen North American -nimen.


title: North American Aviation

text: Yhtiö valmisti toiseen maailmansotaan lukuisia tunnettuja lentokoneita kuten T-6 Texan -koulukone, P-51 Mustang -hävittäjä ja B-25 Mitchell -pommikone. Yhtiö valmisti Texan-koneita 17 000 kappaletta.


title: North American Aviation

text: Korean sodassa saavutti kuuluisuutta F-86 Sabre -hävittäjä, jota myytiin Yhdysvaltain liittolaisille suuria määriä.


title: North American Aviation

text: F-107 ja F-108 -hävittäjälentokoneiden kehitysohjelmien keskeyttäminen 1950-luvun lopulla ja mannertenvälistä risteilyohjusta kehittäneen SM-64 Navaho-ohjelman lopettaminen olivat North American -yhtiölle pahoja taloudellisia iskuja. Tilannetta korjasi jonkin verran keskikantaman risteilyohjus AGM-28 Hound Dogin valmistus kohtuullisen suurissa määrin (yli 700 tuotantoyksilöä).


title: North American Aviation

text: 1960-luvulla yhtiö valmisti muutaman X-15 -rakettilentokoneen ja 1970-1980-luvuilla B-1 Lancerin, joka skaalattiin ylisoonisesta pommikoneesta alisooniseksi pitkän kehitystyön aikana.


title: North American Aviation

text: Vuonna 1960 yhtiön uusi toimitusjohtaja Lee Atwood päätti keskittyä NASA:n avaruusohjelmaan. North American valmistikin Apollon komento- ja huoltomoduulit ja Saturn V -raketin toiset vaiheet S-II:t. Vuoden 1967 Apollo 1:n tulipalosta syytettiin mm. North American -yhtiötä ja maaliskuussa se sulautui Rockwell Standard -yhtiöön. Nimeksi muutettiin "North American Rockwell". Vuonna 1973 yhtiö vaihtoi nimekseen "Rockwell International" ja lentokonedivisioonansa nimeksi "North American Aircraft Operations".


title: North American Aviation

text: Joulukuussa 1996 Rockwell Internationalin puolustus- ja avaruusdivisioonat (ml. North American Aviation ja Rocketdyne) myytiin Boeingille, joka yhdisti niiden tuotteen omaansa Integrated Defense Systems -divisioonaan. Boing myi Rocketdynen edelleen UTC Pratt & Whitneylle vuonna 2005.


title: Utelias Vili (elokuva)

text: Utelias Vili () on vuonna 2006 ensi-iltansa saanut yhdysvaltalainen animaatioelokuva, joka perustuu H. A. Reyn ja Margret Reyn samannimiseen lastenkirjaan. Elokuvan ohjasi Matthew O'Callaghan. Pääosissa ääninäyttelivät Will Ferrell ja Drew Barrymore. Nimikkoroolissa toimi Frank Welker. Elokuva sai Satellite Awards -ehdokkuuden parhaasta laulusta, joka oli Jack Johnsonin esittämä ”Upside Down”.


title: Gunnebon linna

text: Gunnebon linna sijaitsee Ruotsissa Mölndalin kunnassa koillisosassa Mölndalin ja Pixbon välillä.


title: Gunnebon linna

text: Se sijaitsee lähellä Rådasjön- och Stensjön-järviä. Gunnebon historia voi seurata aina 1300-luvun lopulle, jolloin nimi esiintyy ensi kerran erään kartanon ja siihen kuuluvan myllyn yhteydessä. Nimi oli silloin Gunnobodher tai Gunnobodhum. Sittemmin kartano on kuulunut muun muassa hallitsijasuvulle ja kirkolle.


title: Gunnebon linna

text: Gods & Gårdar -lehti valitsi Gunnebon puutarhan ja puiston vuoden 2007 linnanpuutarhaksi. Linnan omistaa Mölndalin kaupunki, joka kunnosti sen 1949–1952.


title: Gunnebon linna

text: Italialaistyylinen rakennus on Pohjois-Ruotsista tuotua puuta, mäntyä ja kuusta, minkä vuoksi se on erikoisasemassa.Vastaavat eurooppalaiset arvorakennukset rakennettiin siihen aikaan kivestä. Huolimatta pylväistä, terasseista ja mahtavasta portaikosta muotopuutarhan suuntaan rakennus on itse asiassa kesähuvila eikä linna.


title: Gunnebon linna

text: Gunnebo on ainutlaatuisen sopusointuinen kokonaisuus pienimpiä yksityiskohtia myöten. Kaiken sen on suunnitellut yksi mies. Gunnebo on arkkitehtuuriltaan, kiinteältä ja irtaimelta sisustukseltaan yhtenäisen uusklassinen. Puutarha on kuitenkin barokkityylinen muotopuutarha.


title: Gunnebon linna

text: Ruotsin sana "slott" ('linna') on muuttunut sisällöltään, sillä alkuun nimitettiin linnoiksi kuninkaallisia rakennuksia, ja vasta 1800-luvun lopulla linnoiksi alettiin sanoa myös suuria kartanoita. Gunnebota sanottiin jo sen syntyaikaan "pieneksi sieväksi puulinnaksi" ja sitä luonnehdittiin "puurakennukseksi, joka on kuin pieni linna".


title: Gunnebon linna

text: Nykyisen Gunnebon linnan rakensi varakas kauppias John Hall vanhempi, joka 1778 osti Gunnebon maatilan pakkahuoneentarkastaja Joakim af Ditmeriltä. Linna koostuu 900 m²:n kokoisesta puurakenteisesta päärakennuksesta ja yhdestä tuon ajan Ruotsin merkittävimmistä ja parhaiten säilyneistä puistoista. Arkkitehti oli Carl Wilhelm Carlberg, ja pääosa hänen alkuperäispiirustuksistaan on tallella Göteborgissa Röhssin museossa.


title: Gunnebon linna

text: Kaupunginarkkitehti C. W. Carlberg oli palannut pitkältä Euroopan-matkalta ja oli innostunut italialaisen Andrea Palladion (1508–1580) huviloista. Nuo pohjaltaan symmetriset rakennukset, joissa oli monumentaaliset julkisivut, rikkoivat renessanssin ja sitä edeltäneen barokin harmoniaoppia vastaan.


title: Gunnebon linna

text: Carlberg teki perusteellista työtä ja piirsi linnan, puiston ja palvelusväen rakennuksen sekä kasvihuoneen, orangerian ja lisäksi vielä koko sisustuksen, patsaat, tekstiilit, kaakeliuunit parkettien kuviointia ja kukkaruukkuja myöten. Linnan runko nousi 1784, ja 1796 söi Hallin perhe siellä ensimmäisen ateriansa, mutta vasta noin 1800 se oli täysin valmis.


title: Hyötykuorma

text: Hyötykuorma tarkoittaa lentokoneen tai avaruusaluksen tai raketin suurinta mahdollista kuljetuskapasiteettia. Hyötykuorma voi tarkoittaa myös itse kuljetettavaa lastia. Se on yleensä tavaraa, ammuksia, tieteellistä välineistöä, ajoainetta tai polttoainetta. Kuljetukseen kuluvaa aluksen omaa ajo- tai polttoainetta ei lasketa hyötykuormaksi.


title: Hyötykuorma

text: Esimerkkejä hyötykuormakapasiteeteista:


title: Gwalior

text: Gwalior on kaupunki Madhya Pradeshin osavaltiossa Intiassa. Kaupungissa asui 827 026 ihmistä vuonna 2001 väestönlaskennan mukaan.


title: Gwalior

text: Gwalior sijaitsee Pohjois-Intian kannalta strategisesti tärkeällä Girdin alueella, ja se on ollut monien Pohjois-Intian historiallisten valtioiden keskus. Sitä ovat hallineet niin Ašoka kuin mogulit. Vuosina 1750–1947 se oli Maratien pääkaupunki.


title: Gwalior

text: Gwaliorin linnoituksen rakensi Raja Man Singh Tomar (1486–1516). Se seisoo yksinäisellä kalliolla, jonka kylkiä on vielä jyrkennetty. Linnoitusta on kutsuttu Intian Gibraltariksi. Linnoituksen ulkomuuri on kolmisen kilometriä pitkä ja 35 metriä korkea. Gwaliorin vanha kaupunki sijaitsee linnoituksen juurella, sen itäpuolella.


title: Gwalior

text: Gwaliorissa on hindutemppeleitä 1200-luvulta, ja useita jainalaisuuteen liittyviä monumentteja 1500-luvulta.


title: Gwalior

text: Gwaliorissa toimii ilmavoimien lentotukikohta ja useita oppilaitoksia.


title: Newsweek

text: Newsweek on yhdysvaltalainen uutisviikkolehti, joka ilmestyy New Yorkissa. Se on lajissaan Yhdysvaltojen toiseksi suurin heti Timen jälkeen. Lehti on perustettu vuonna 1933. Toisen maailmansodan aikana lehdestä julkaistiin pienikokoista painosta, jota toimitettiin ulkomaille amerikkalaisille joukoille. Sodan jälkeen aloitettiin ensimmäiset ulkomaiset painokset Tokiossa ja Pariisissa.


title: Newsweek

text: Paperilehden julkaisu päättyi 31. joulukuuta 2012, ja sen jälkeen vuoden 2013 alusta ilmestyi maksullinen verkkolehti Newsweek Global ja joitakin erikoisnumeroita. Paperisena ilmestyi myös lehden Pakistanin-painos. Joulukuun 2013 tiedon mukaan koko Newsweek alkaa jälleen ilmestyä paperilehtenä 2014.


title: Newsweek

text: Lehden osti vuonna 1961 Washington Post Company. Taloudellisissa vaikeuksissa ollut lehti päätyi vuonna 2010 velkoineen päivineen yhdellä dollarilla äänentoistoyrityksellään rikastuneen 92-vuotiaan Sidney Harmanin ja tämän puolison kongressiedustaja Jane Harmanin omistukseen. Newsweek sulautettiin trendikkääseen nettisivustoon The Daily Beastiin, jonka yhteisomistajia olivat Harman ja internetyhtiö IAC. Sidney Harman kuoli keväällä 2011, ja Harmanin perhe ja IAC myivät Newsweekin IBT Media -yhtiölle.


title: Newsweek

text: Vuonna 2005 lehden levikki Yhdysvalloissa oli yli 3,1 miljoonaa. Maailmanlaajuinen levikki oli yli neljä miljoonaa. Joulukuussa 2012 oli levikki 1,5 miljoonaa.


title: Lew Cody

text: Louis Joseph Côté eli Lew Cody () oli yhdysvaltalainen näyttelijä. Hän esiintyi muiden muassa elokuvissa "Mickey" (1918), "Toisen tytön kengissä" (1925), "Three Girls Lost" (1931) ja "Tommy Boy" (1931).


title: Lew Cody

text: Cody erosi ensimmäisestä vaimostaan Dorothy Daltonista ja meni vuonna 1926 uusiin naimisiin Mabel Normandin kanssa. Avioliitto päättyi Normandin kuollessa tuberkuloosiin vuonna 1930, Cody itse kuoli sydäntautiin 50-vuotiaana toukokuussa 1934.


title: Lew Cody

text: Codyn hautapaikka on näyttelijän kotiosavaltiossa Mainessa.


title: F. Richard Jones

text: Frank Richard Jones (7. syyskuuta 1893 – 14. joulukuuta 1930) oli yhdysvaltalainen elokuvaohjaaja. Hän syntyi St. Louisissa, Missourissa, ja kuoli 37-vuotiaana tuberkuloosiin Hollywoodissa, Kaliforniassa.


title: F. Richard Jones

text: Jonesin töiden joukossa ovat "Mickey" (1918), "Molly seitsemännessä taivaassa" (1921), "Meksikon villikissa" (1922), "El Gaucho" (1928) ja "Kapteeni "Bulldog" Drummond" (1929).


title: F. Richard Jones

text: Stan Laurel oli F. Richard Jonesin ihailija.


title: Pierluigi Casiraghi

text: Pierluigi Casiraghi (s. 4. maaliskuuta 1969 Monza, Italia) on italialainen entinen jalkapalloilija ja nykyinen valmentaja. Peliurallaan Casiraghi pelasi hyökkääjänä.


title: Pierluigi Casiraghi

text: Casiraghi aloitti uransa Monzan paikallisessa joukkueessa, jossa hän pelasi neljä vuotta tehden 28 maalia. Casiraghin liittyessä seuraan se oli Serie C:ssä, mutta hänen avullaan joukkue nousi Serie B:hen. Myös Italian parhaissa seuroissa huomattiin Casiraghin hyvät peliotteet, ja hänet siirrettiin Juventukseen. Casiraghi pelasi mainiosti myös suurseurassa, ja hän teki 98 pelaamassaan ottelussa 20 maalia. Juventuksessa Casiraghi ehti voittaa kaksi UEFA Cupia (1990 ja 1993) sekä yhden Italian cupin vuonna 1990.